title: Anonymous (ryhmä)

text: Huhun mukaan Anonymous-kulttuurin alla kulkeva ryhmä on vastuussa Sonyn PlayStation Network -peliverkon 28. huhtikuuta 2011 alkaneesta ja yli kolme viikkoa kestäneestä toimintakatkosta, koska Sony haastoi yksityishenkilöitä oikeuteen PlayStation 3:n suojauksen purkamisesta.


title: Anonymous (ryhmä)

text: 2011 aktivistit julkaisivat Yhdysvaltain hallituksen käyttämän turvallisuusyritys HBGary Federalin sisäisiä sähköposteja.


title: Anonymous (ryhmä)

text: Anonymous ja Lulz Security toimivat yhteistyössä ja julkaisivat Yhdysvaltain ilmailu- ja avaruushallinnon NASA:n sisäisiä sähköposteja. Anonymous ilmoitti kesäkuussa 2011 tunkeutuneensa NASA:n palvelimille ja päässeensä käsiksi Nato-luokituksen alaiseen materiaaliin. Twitter tilillään ryhmän edustajat ilmoittivat, että suurinta osaa Nato-luokitellusta materiaalista olisi "vastuutonta" julkistaa. Ryhmä kuitenkin julkaisi sähköposteja muun muassa bittorrent-verkostoissa.


title: Anonymous (ryhmä)

text: Operation BART (lyhenne Op Bart) oli San Franciscon poliisiin ja kaupungin metroliikennettä hoitavaan yritykseen kohdistunut Anonymousin operaatio elokuussa 2011. Nimi BART tulee joukkoliikenneyhtiö Bay Area Rapid Transitin nimestä.


title: Anonymous (ryhmä)

text: San Franciscon poliisi ampui miehen. Muut pitivät miehen ampumista murhana, ja se herätti kaupunkilaisten keskuudessa vastalauseiden ja vihan myrskyn. Ihmiset uhkasivat järjestää metroasemilla mielenosoituksia, joiden uhattiin häiritsevän liikennettä. Mielenosoituksista pelästynyt metroyhtiö päätyi katkomaan puhelinverkot kaikilta metroasemiltaan. Myös hätäpuheluiden soittaminen oli mahdotonta, mikä suututti ihmisiä enemmän. Tässä vaiheessa sananvapautta puolustava ryhmittymä Anonymous ryhtyi suunnittelemaan "omaa" mielenosoitusta ja ryhmälle ominaista verkkohyökkäystä. Lisäksi poliisin ja metroyhtiön työntekijöiden valokuvia ja yhteystietoja levitettiin internetissä.


title: Anonymous (ryhmä)

text: Joukkoliikenneyhtiö Bay Area Rapid Transitin sivu mybart.org kaadettiin verkkohyökkäyksessä. Anonymousin oma mielenosoitus sovittiin järjestettäväksi 15. elokuuta 2011.


title: Anonymous (ryhmä)

text: Lokakuussa 2011 Anonymous-liikkeen aktivistit sulkivat yli 40 lapsipornoon linkittänyttä tai sellaista tarjonnutta sivustoa ja julkisti yli 1 500 käyttäjän tunnukset yhdeltä kielletyltä sivustolta. Anonyymit paikallistivat lapsipornoon linkittäneet Freedom Hostingin palvelimet TOR-salatussa Darknetissä, ja koska Freedom Hosting ei vastannut pyyntöön poistaa lapsipornolinkit, aktivistihakkerit kaatoivat Freedom Hostingin palvelimet kahteen kertaan. Operaatio Darknetiin osallistuneet julkaisivat myös varoituksen, jonka mukaan kaikki lapsipornoa palvelimillaan linkkaavat tai säilyttävät palveluntarjoajat joutuvat operaation kohteeksi.


title: Anonymous (ryhmä)

text: 6. lokakuuta 2011 Anonymous julkisti uhkauksen, että se julkaisee Meksikon julmimpana tunnetun huumekartellin Los Zetasin otteessa toimivien henkilöiden nimiä, jollei kartelli vapauta Veracruzin osavaltiossa siepattua Anonymousin aktivistia marraskuun 5. päivään mennessä.


title: Anonymous (ryhmä)

text: Tammikuussa 2012 liikkeen nimissä tehtiin pommiuhkaus. TTVK:n verkkosivujen kaatamisesta syytettiin Anonymousia.


title: Anonymous (ryhmä)

text: Tammikuussa 2012 Anonymous alkoi vastustaa yhdysvaltalaista SOPA-lakiesitystä. Anonymous aikoo estää lakiesityksen ja samalla estää SOPA:n kaltaisia lakiesityksiä muualla maailmassa.


title: Anonymous (ryhmä)

text: Tammikuussa 2012 Anonymous alkoi vastustaa yhdysvaltalaista ACTA-lakiesitystä.


title: Anonymous (ryhmä)

text: Helmikuussa 2012 Anonymous hakkeroi Syyrian hallinnon sähköposteja.


title: Anonymous (ryhmä)

text: 10. helmikuuta 2012 Anonymous ilmoitti massiivisesta palvelunestohyökkäyksestä, joka kaatoi Yhdysvaltain keskustiedustelujärjestö CIA:n sivut. Sivut olivat suljettuina useita tunteja.


title: Anonymous (ryhmä)

text: Tätä seurasi FBI:n ja Scotland Yardin välisen Anonymousia itseään koskevan viestinnän vuotaminen.


title: Anonymous (ryhmä)

text: 10. helmikuuta 2012 Anonymousin edustaja ilmoitti YouTube-videossa Israelin hallituksen polkevan ihmisoikeuksia ja käyttävän propagandaa muutamien harvojen etujen suurten ihmismäärien kustannuksella. Ilmoitus mainitsee Anonymousin aloittavan "terrorin valtakautta" vastaan suunnatun kampanjan, jonka ensiaskeleena Israel poistetaan internetistä.


title: Anonymous (ryhmä)

text: 22. helmikuuta 2012 Anonymousin nimissä tunkeuduttiin Kreikan oikeusministeriön kotisivuille ja niiden sisällöksi muutettiin viesti, jonka mukaan Kreikan tasavalta on kuollut, ja Anonymous tulee vastustamaan pankkiirien salaliiton valtaa. Isku oli ilmeisesti vastine aiemmin tapahtuneille hakkereiden pidätyksille.


title: Anonymous (ryhmä)

text: Väitetyt Anonymousin edustajat hakkeroivat intialaisen internet-yhteydentarjoajan verkon kääntämään liikenteen Facebookin ja Twitterin sijasta omaan tiedotteeseensa. Anonymousin mukaan tämä oli vastatoimi "sananvapauden ja vähäisemmin Anonymousin kanssa leikkimiselle".


title: Anonymous (ryhmä)

text: 5. lokakuuta 2012 Anonymous kaatoi Ruotsin viranomaisten nettisivustoja, joihin kuului hallituksen sivustoja sekä poliisin ja valtionpankin sivustot, mihin oli syynä Ruotsin poliisin tekemä esto useille torrent-sivustoille, johon kuuluivat muiden muassa piraattisivusto The Pirate Bay.


title: Anonymous (ryhmä)

text: 6. huhtikuuta 2013 Anonymous julkaisi videon, jossa he sanoivat aloittavansa operaation palestiinalaisten kanssa Israelia vastaan tarkoituksenaan pyyhkiä Israel pois kyberavaruudesta lopullisesti. Syynä on se, että Israel jatkuvasti rikkoo kansainvälisiä lakeja ja aiheuttaa jatkuvaa tuhoa palestiinalaisten keskuudessa. Israelin hallituksen kansallisen kybernetiikan jäsenen Yitzhak Ben Yisraelin mukaan Anonymousilla ei ole taitoja tehdä vahinkoa valtion elintärkeälle infrastruktuurille.


title: Anonymous (ryhmä)

text: 16. marraskuuta 2015 julkaistussa videossa ryhmän jäseneksi ilmoittautunut julisti sodan Isisiä vastaan.


title: Anonymous (ryhmä)

text: Operaatio Ice Isisin tarkoituksena on pysäyttää jihadistijärjestö Isisin terrorismia tukeva toiminta sosiaalisessa mediassa, kuten Twitterissä ja Facebookissa. Anonymous sulkee Isisin omistamia sosiaalisen median tilejä, joissa Isis levittää propagandaansa ja värvää jihadisteja.


title: Anonymous (ryhmä)

text: Maaliskuussa 2016 ryhmä julisti sodan Yhdysvaltain republikaanien presidenttiehdokasta Donald Trumpia kohtaan. Tämä manifestoitui cyber-hyökkäyksenä.


title: Anonymous (ryhmä)

text: 29. helmikuuta 2012 kaksikymmentäviisi Anonymousin jäsentä pidätettiin Espanjassa, Kolumbiassa, Argentiinassa ja Chilessä. Interpolin mukaan Anonymous hyökkäsi Kolumbian puolustusministeriön, Chilen kansallisen kirjaston ja sähköyhtiö Endesan sivustoille. Espanjassa nostettu syyte koski kuningasperheen ja pääministeriä suojelevien poliisien ja henkivartijoiden henkilötietojen hakkeroinnista julkisuuteen.


title: Anonymous (ryhmä)

text: 6. maaliskuuta 2012 Hector Xavier Monsegur eli nimimerkki Sabu tunnusti FBI:lle syyllistyneensä useisiin iskuihin yrityksiä ja virastoja vastaan. Hänen epäillään suunnitelleen iskut Sonya, FBI:ta ja CIA:ta, vastaan. Kesäkuusta 2011 alkaen Monsegur oli myös tehnyt yhteistyötä FBI:n kanssa ja ilmiantanut muita krakkereita.


title: Tundraluokat

text: Tundraluokat ovat erilaisia arktisen, antarktisen ja vuoristoissa olevien tundrakasvillisuuksien alatyyppejä. Tundria jaotellaan eri luokkiin muun muassa lämpötilan, kosteuden ja maaperän mukaan. Monesti erotellaan lämpötilan mukaan esimerkiksi lämmin pensastundra, tyypillinen arktinen varpua ja ruohoa kasvava tundra sekä kylmä sammalta, jäkälää ja hyvin matalaa ruohoa kasvava yläarktinen polaariaavikko.


title: Tundraluokat

text: 2000-luvulla on laadittu CAVM-vyöhykejako, joka yhdistää monia aikaisemmin käytettyjä luokitteluja.


title: Tundraluokat

text: Tieteelliseen käyttöön on kehitetty monia tundran lajeja kuvaavia luokitusjärjestelmiä. Nearktinen tundra on Amerikassa, palearktinen Euraasiassa. Nämä eroavat toisistaan osin huomattavastikin.


title: Tundraluokat

text: Matvejevan 1992 käyttämä jako VenäjälläVenäläinen Matvejevan 1992 käyttämä jako sovitettuna Pohjois-Amerikan ja verrattuna yllä olevaan jollaista käytetään myös Venäjällä.Grönlannissa, Huippuvuorilla jäättömillä alueilla


title: Tundraluokat

text: Länsi-Grönlannin ylämaiden vähäsateiset alueet ovat keskiarktisia, kasvillisuus siellä aromaista.


title: Tundraluokat

text:
Skandinaviassa:Hyvässä maaperässä kasvaa matalaa leppä- koivu- ja pajuvesakkoa, joka on aurinkoiselle rinteellä metsikköä, jossa mm karhu saattaa elellä. Tundraniityt taas syntyvät lumisille rinteille, joista lumi sulaa nopeasti keväällä. Nissä kasvaa heinää ja lisäksi sammalta ja jäkälää.
Ne ovat myskihärille sopivaa laidunmaata. Tundraniityt ovat runsaskasvuisia siellä missä on hapan, neutraali tai hiekkakivinen maaperä.
Arktinen aroyhdyskunta kasvaa sora-alueella, ja käsittää heinän sijasta saraa, poronjäkäliä ja harvakseltaan kasvavaa vaivaispajua.
Se on peuran kesälaidunta.


title: Tundraluokat

text: Ruohikkorinne on talvella runsaan lumen peitossa, joka sulaa nopeasti keväällä. Jos maalaji on hyvää, syntyy kohokkia, unikkoa, kivirikkoa, telvikkia arktista kelloa jne. kasvava yhdyskunta


title: Tundraluokat

text: Kalkkimaannos suosii runsaslajisuutta ja siihen kehittyy nummen ruohoyhdyskunta, joka on hyvää laidunta.


title: Tundraluokat

text: Tundran CAVM-vyöhykejako on 2000-luvulla tehty tundran alueiden jakaminen eri kasvillisuustyyppeihin muun muassa lämpötilan, kosteuden ja maaperän laadun mukaan. Nämä tekijät luovat tundralle kasvillisuutta, joka voi olla lähes kasvitonta lähinnä jäkälää kasvavaa polaariaavikkoa tai lämpimillä alueilla subarktista pensastundraa.


title: Tundraluokat

text: Luokittelun teki kansainvälinen Circumpolar Arctic Vegetation Mapping eli CAVM-projekti, joss aoli osallistujia Yhdysvalloista, Kanadasta, Venäjältä, Norjasta ja Grönlannista.


title: Tundraluokat

text: On kehitelty monia tundran jaotteluja. CAVM yhdistää monia aikaisempia luokitteluja. Tundralle on tyypillistä kasvillisuuden madaltuminen ja lopulta häviäminen kylmään jäätikön lähelle mentäessä. Puut madaltuvat ensin pensaiksi, sitten mataliksi varpumaisiksi pensaiksi, lopulta kasvavat suikeroina maan pinnassa ja sitten eivät olleenkaan. Myös muu kasvipeite madaltuu ja laikuttuu pohjoisemmaksi mentäessä. Tundran bioklimaattiset (kasvillisuus-ilmastolliset) luokat ovat seuraavat. Ne määritellään vuoden korkeimman lämpötilan mukaan.


title: Tundraluokat

text: Lämpöindeksi: nollan ylittävien kuukausien keskilämpötilojen summa.


title: Tundraluokat

text: Tyyppi. lyhenne


title: Kansallinen tutkimusneuvosto (Yhdysvallat)

text: Kansallinen tutkimusneuvosto (National Research Council, NRC) on yhdysvaltalainen tiedejärjestö, joka kuuluu Yhdysvaltain kansallisakatemioihin. Sen nimissä tehdään suurin osa akatemioiden tutkimuksista. Se perustettiin 1916, kun ensimmäisen maailmansodan aikana tarvittiin lisää tieteellisiä ja teknisiä palveluita.


title: Emil Streng

text: Emil Streng (8. huhtikuuta 1838 Turku – 22. joulukuuta 1911 Helsinki) oli suomalainen oikeusoppinut ja lyhyen aikaa senaatin talousosaston varapuheenjohtaja.


title: Emil Streng

text: Streng suoritti tuomarin tutkinnon 1862 ja valmistui varatuomariksi 1864. Venäjän kielen taitoisena hän loi virkauran ensin Suomen asiain komiteassa Pietarissa, sitten 1887–1897 senaatin oikeusosaston jäsenenä ja Turun hovioikeuden presidenttinä 1897–1905. Hän oli myös jäsenenä 1890 asetetussa kenraalikuvernööri Heidenin johtamassa riitaisassa komiteassa, joka yritti laatia esitystä Suomen hallitusmuodosta. Strengin ura huipentui, kun hänet 1905 nimitettiin senaatin talousosaston varapuheenjohtajaksi toisiin tehtäviin siirtyneen Constantin Linderin seuraajaksi. Myöntyväisyyslinjan edustajana hän joutui kuitenkin eroamaan jo kahdeksan kuukautta myöhemmin suurlakon muutettua maan poliittisen asetelman.


title: Kansallinen tutkimusneuvosto

text: Kansallinen tutkimusneuvosto voi viitata seuraaviin järjestöihin:


title: Ricky Gardiner

text: Ricky Gardiner (s. 1948, Edinburgh) on skotlantilainen kitaristi ja säveltäjä, joka aloitti uransa 1960-luvun lopulla progressiivista rockia esittäneessä Beggars Opera -yhtyeessä. Myöhemmin hän soitti sessiomuusikon ominaisuudessa muun muassa David Bowien albumilla "Low" (1977) ja työskenteli vuosikymmenen lopulla myös Iggy Popin kanssa. Vuonna 1978 hän perusti oman studion ja ryhtyi työstämään tietokonemusiikkia.


title: Ricky Gardiner

text: Vuonna 1995 Gardiner alkoi kärsiä sähköyliherkkyydestä, minkä vuoksi hän joutui lopettamaan uransa tietokoneiden parissa.


title: Ricky Gardiner

text: Ricky Gardiner Beggars Operan sivustolla


title: Edvard Gustaf af Forselles

text: Edvard Gustaf af Forselles (1. kesäkuuta 1817 Elimäki – 2. helmikuuta 1891 Helsinki) oli tykistönkenraali, Suomen senaatin talousosaston varapuheenjohtaja ja Suomen kenraalikuvernöörin apulainen.


title: Edvard Gustaf af Forselles

text: Edvard Gustaf Forsellesin vanhemmat olivat majuri Fredrik Johan Ulrik af Forselles (1783–1857) ja Sofia Charlotta Henriette von Gutofsky (1796–1823). Hänen isänsä isoisä oli ollut Jacob af Forselles, joka tunnettiin Sissi-Jaakkona. Af Forselles meni 18.1.1852 Helsingissä naimisiin Olga Brandtin (1824–1908) kanssa. Heillä oli kuusi lasta: Edvard Ananias, Lydia Olga Henriette, Viktor Alexander, Eugenie, Helena Sofia ja Ernst Emanuel.


title: Edvard Gustaf af Forselles

text: Sotilas- ja kartanonomistajasukuun syntynyt af Forselles loi tykistönupseerin uran Venäjän armeijassa, toimien tykistöupseerina Kaukasiassa. Hänet nimettiin teknillisen tykistökoulun johtajaksi 1853, ja Pietarin arsenaalin päälliköksi 1859. Hän toimi Haminan kadettikoulun johtajana 1863–1871. Af Forselles ylennettiin kenraaliluutnantiksi 1867. Hänet kutsuttiin 1871 senaattiin talousosaston salkuttomaksi jäseneksi. Talousosaston varapuheenjohtajana hän oli 1882–1885, minkä jälkeen siirtyi kenraalikuvernöörin apulaiseksi. Poliittisissa kysymyksissä hän oli pääsääntöisesti varovainen uudistusten suhteen, siis konservatiivi. Edvard af Forselles korotettiin vapaaherraksi 1874 ja tykistönkenraaliksi 1882. Hänen vapaaherrallinen sukuhaaransa – nro 53 Suomen ritarihuoneella – sammui mieslinjalta hänen poikansa, luutnantti Edvard Ananias af Forsellesin kuollessa vuonna 1933 ja lopullisesti vuonna 1953.


title: Käsipallo kesäolympialaisissa 1952

text: Käsipallo oli näytöslajina Helsingin olympialaisissa 1952.


title: Käsipallo kesäolympialaisissa 1952

text: Kisojen ainoassa ottelussa Ruotsi voitti Tanskan 19–11.


title: TCDD

text: TCDD, 2,3,7,8-tetraklooridibentso-"p"-dioksiini on dioksiineihin eli polykloorattuihin dibentso-p-dioksiineihin kuuluva aine, jonka myrkyllisyys on ryhmän suurin ja siksi se on vertailukohta kaikkien muiden ryhmän aineiden toksisuudelle. Sen puoliintumisaika on 7–8 vuotta, eli se poistuu elimistöstä erittäin hitaasti. Siksi se on hyvin pitkävaikutteinen ja sitä kertyy vähitellen pienestäkin päivittäisestä saannista vähitellen elimistöön. Toisaalta suurehkokaan lyhytaikainen altistus ei ole yhtä merkittävää kuin pitkäaikainen jatkuva saanti. Siksi muun muassa Euroopan unioni on asettanut elintarvikkeille suurimmat sallitut pitoisuudet.


title: TCDD

text: TCDD ei liukene veteen. Aineesta käytetään myös nimiä "2,3,7,8-TCDD" ja "2,3,7,8-tetrakloori-1,4-dioksiini".


title: Anonymous

text: Anonymous (englantia, suomeksi anonyymi) voi tarkoittaa seuraavia:


title: Ismo Huotari

text: Ismo Huotari (s. 19. tammikuuta 1988 Kajaani) on suomalainen pesäpalloilija, joka edustaa kaudella 2012 kuopiolaista Puijon Pesistä.


title: Ismo Huotari

text: Huotari on pelannut Poikien Superpesiksessä sekä Ykköspesiksessä. Huotari aloitti uransa Kajaanin Pallokerhossa, mutta hän on pelannut muutaman kauden myös Sotkamon Jymyssä. Kaudeksi 2011 Huotari tavoitteli try-out-sopimuksen kautta pelipaikkaa Hyvinkään Tahkon superpesisjoukkueesta. Try-outin päätyttyä Huotari solmi sopimuksen Ylivieskan Ykköspesisjoukkueen kanssa. Tehokkaan (0 + 3 + 18 = 21) kauden 2011 jälkeen Huotari solmi kaudeksi 2012 sopimuksen Puijon Pesiksen kanssa.


title: Ismo Huotari

text: "Ippe" Huotari pelaa etukentässä sekä vaihtajana.


title: Burleski (elokuva)

text: Burleski ("Burlesque") on Steve Antinin ohjaama yhdysvaltalainen musikaalielokuva vuodelta 2010. Se kertoo pikkukaupungista Los Angelesiin muuttaneesta tytöstä, joka alkaa työskennellä burleski-baarissa. Pääosissa esiintyvät Christina Aguilera, Cher, Eric Dane, Cam Gigandet ja Kristen Bell.


title: Burleski (elokuva)

text: Elokuvan on ohjannut Steve Antin. Elokuvan alkuperäiskäsikirjoituksen tekivät Steve Antin ja Diablo Cody. Antin ja käsikirjoittaja Suzannah Grant muokkasivat siitä uuden version. Elokuvan ensi-ilta oli Yhdysvalloissa 24. marraskuuta 2010. Suomessa elokuva sai ensi-iltansa 4. helmikuuta 2011.


title: Burleski (elokuva)

text: "Burleski" on saanut kolme Golden Globe -ehdokkuutta. Elokuva on ehdolla parhaaksi musikaali tai komediaelokuvaksi ja kappaleet "You Haven’t Seen The Last of Me" ja "Bound to You" ovat ehdolla parhaaksi alkuperäiseksi kappaleeksi.


title: Burleski (elokuva)

text: Elokuvan soundtrack "Burlesque: Original Motion Picture Soundtrack" julkaistiin Yhdysvalloissa 22. marraskuuta 2010 ja nousi Billboardin listalla sijalle 18. Albumi sisältää kahdeksan Christina Aguileran ja kaksi Cherin esittämää kappaletta. Ensimmäinen single albumilta on Aguileran esittämä ”Express”.


title: Gustaf Hjärne

text: Gustaf Hjärne (17. syyskuuta 1768 Tukholma – 26. syyskuuta 1845 Helsinki) oli suomalainen vapaaherra, sotilas ja virkamies, uransa huipulla senaatin talousosaston varapuheenjohtaja. Ruotsin armeijan tykistössä sotilasuransa aloittanut Hjärne oli Suomen sodan aikaan majurina hoitamassa Viaporin ammusvarastoa. Hjärnen väitettiin edistäneen jo laajalle levinnyttä tappiomielialaa ja harhaanjohtaneen linnoituksen komendanttia Carl Olof Cronstedtia pessimistisellä raportillaan ruutivaraston riittävyydestä. Koska linnoituksen antautumista pidettiin häpeällisenä, Hjärnen sotilaallisista kyvyistä esitettiin epäilyjä ja jotkut leimasivat hänet jopa "pääsyylliseksi" antautumiseen. Venäjän alaisuudessa Hjärne vaihtoikin sotilasuran virkamiesuraan junaillessaan itselleen Suomen tullilaitoksen ylijohtajan paikan 1812 ohi pätevämpien hakijoiden. Sen jälkeen hän toimi Uudenmaan ja Hämeen läänin maaherrana 1816–1828, senaatin talousosaston jäsenenä ja kirkollistoimituskunnan johtajana 1831–1833 ja lopuksi koko talousosaston varapuheenjohtajana 1833–1841. Jäädessään eläkkeelle hänet korotettiin vapaaherraksi.


title: Kyogajärvi

text: Kyogajärvi on Itä-Afrikassa Ugandassa sijaitseva järvi. Valkoinen-Niili kulkee sen kautta matkallaan Victorianjärvestä Albertinjärveen. Järvi luetaan yleensä Afrikan suuriin järviin, mutta pienemmän kokonsa vuoksi sitä ei aina pidetä joukkoon kuuluvana. Järven pinta-ala on 1 720 neliökilometriä. Kyogajärvi on matala: keskisyvyys on kuusi ja suurin syvyys kahdeksan metriä.


title: Burlesque (soundtrack)

text: Burlesque: Original Motion Picture Soundtrack on yhdysvaltalaisen musikaalielokuvan "Burleski" (Burlesque) soundtrack. Soundtrack julkaistiin 22. marraskuuta 2010.


title: Burlesque (soundtrack)

text: Albumi sisältää kymmenen Christina Aguileran ja kaksi Cherin esittämää kappaletta. Ensimmäinen single albumilta oli Aguileran esittämä "Express". Kappaleet "You Haven't Seen the Last of Me" ja "Bound to You" saivat parhaan alkuperäiskappaleen Golden Globe -ehdokkuudet.


title: Burlesque (soundtrack)

text: Syyskuuhun 2014 mennessä albumia oli myyty Yhdysvalloissa yli 700 000 kappaletta.


title: Yleisurheilu kesäolympialaisissa 1952 – miesten 10 000 m

text: Helsingin olympiakisojen miesten 10 000 metrin juoksuun osallistui 33 urheilijaa edustaen 21 kansallisuutta. Kilpailu käytiin 20. heinäkuuta.


title: Iran Airin lento 277

text: Iran Airin lennon 277 onnettomuus tapahtui 9. tammikuuta 2011 Urmian lentoaseman lähistöllä Iranissa, kun maan kansallisen lentoyhtiö Iran Airin Boeing 727-286Adv -tyyppinen matkustajakone syöksyi lähestymisen aikana maahan huonoissa sääolosuhteissa. Tapahtumahetkellä koneessa oli 106 ihmistä, joista 12 oli miehistön jäseniä. Myöhemmin vahvistetun tiedon mukaan onnettomuudessa menehtyi 77 ihmistä.


title: Iran Airin lento 277

text: Kaupunkien välimatka on noin 595 kilometriä. Iran Air operoi säännöllisesti kaupunkien välillä. Lisäksi Iran Air Toursilla on lentoja Teheranin ja Urmian välillä.


title: Iran Airin lento 277

text: Onnettomuuskone oli yhdysvaltalaisen Boeingin vuonna 1974 valmistama Boeing 727-286Adv -tyyppinen matkustajakone. Kone oli rekisteriltään EP-IRP.


title: Iran Airin lento 277

text: Onnettomuus tapahtui Urmian lentoaseman läheisyydessä noin kello 19:45 paikallista aikaa (16:45 UTC). Teheranista Urmiaan matkalla ollut kone oli aikataulusta kaksi tuntia myöhässä. Koneen lentäjät olivat epäonnistuneet lähestymisen aikana ja tehneet ylösvedon, jonka aikana kone syöksyi maahan, noin kahdeksan kilometrin päässä Urmian lentoasemalta. Onnettomuushetkellä alueella oli huono näkyvyys, sumuista ja satoi lunta. Kone oli matkalla Iranin pääkaupungista, Teheranista, Urmiaan. Matkustajakone repeytyi onnettomuudessa kolmeen osaan kuitenkaan syttymättä tuleen. Koneessa oli tapahtumahetkellä 94 tai 95 matkustajaa ja 10 tai 12 miehistön jäsentä. Alueella oli satanut runsaasti lunta, mikä haittasi pimeyden lisäksi pelastustöitä. Onnettomuudessa loukkaantui 27 ihmistä, osa heistä kriittisemmin. Tiedot loukkaantuneista olivat vielä seuraavana päivänä epäselviä. Kaksi koneessa ollutta oli edelleen kateissa.


title: Iran Airin lento 277

text: Tiedot onnettomuudessa menehtyneiden lukumäärästä olivat seuraavana päivänä vielä epäselviä. Iranian Fars -uutistoimisto ehti uutisoimaan, että onnettomuuskone olisi ollut hollantilaisvalmisteinen Fokker 100 -tyyppinen matkustajakone. Iranilaisten viestimien mukaan koneessa olisi ollut 105 ihmistä. RIA Novostin mukaan koneessa oli 95 ihmistä, kun taas Associated Press ja Reuters uutisoivat aluksi koneessa olleen 156 ihmistä.


title: Puertoriconvireo

text: Puertoriconvireo ("Vireo latimeri") on Puerto Ricon kotoperäinen varpuslintu. Se elää saaren länsi- ja keskiosissa. Spencer Fullerton Baird kuvaili lajin holotyypin Puerto Ricon pohjoisosista vuonna 1866.


title: Sanandrésinvireo

text: Sanandrésinvireo ("Vireo caribaeus") on Kolumbian kotoperäinen varpuslintu. Sitä tavataan vain San Andrésin saarella Nicaraguan edustalla. James Bond ja Rodolphe Meyer de Schauensee kuvailivat lajin holotyypin San Andrésista vuonna 1942.


title: Luolalan seisake

text: Luolalan seisake oli Naantalin radan varressa sijainnut lakkautettu seisake. Se perustettiin silloisen Naantalin maalaiskunnan Luolalaan vuonna 1928. Seisake lakkautettiin toukokuussa 1972, samaan aikaan kun henkilöliikenne loppui koko rataosuudella.


title: Yleisurheilu kesäolympialaisissa 1952 – miesten maraton

text: Helsingin olympiakisojen miesten maratonjuoksuun osallistui 66 urheilijaa edustaen 32 kansallisuutta. Kilpailu käytiin 27. heinäkuuta.


title: Viiksivireo

text: Viiksivireo ("Vireo altiloquus") on vireoiden sukuun kuuluva amerikkalainen varpuslintulaji. Sen esiintymisalue ulottuu Yhdysvaltain kaakkoisosasta Floridasta Isojen Antillien, Alankomaiden Antillien ja Pienten Antillien saaristoihin. Lajista tunnetaan kuusi alalajia. Louis Jean Pierre Vieillot kuvaili lajin holotyypin Neitsytsaarten Saint Thomasista vuonna 1808.


title: Tammivireo

text: Tammivireo ("Vireo huttoni") on pohjoisamerikkalainen varpuslintu. Sen esiintymisalue ulottuu Kanadan lounaiskolkasta Yhdysvaltain länsi- ja lounaisosiin, Meksikoon ja Guatemalan lounaisosaan. Lajista tunnetaan 11 alalajia. John Cassin kuvaili lajin holotyypin Kalifornian Montereystä vuonna 1851.


title: Devilish Act of Creation

text:
Devilish Act of Creation on puolalaisen death metal -yhtye Thy Diseasen ensimmäinen studioalbumi, joka julkaistiin vuonna 2001.
Vierailijat


title: Teksasinvireo

text: Teksasinvireo ("Vireo atricapilla") on pohjoisamerikkalainen varpuslintu. Sen esiintymisalue käsittää Yhdysvaltain eteläosan Oklahomasta Teksasiin, sekä Pohjois-Meksikon. Se on muuttolintu, joka talvehtii pääasiassa Meksikon Tyynenmeren puoleisessa osassa. Samuel Washington Woodhouse kuvaili lajin holotyypin Teksasin Devil's Riveriltä vuonna 1852.


title: Sinipäävireo

text: Sinipäävireo ("Vireo osburni") on Jamaikan kotoperäinen varpuslintu. Philip Lutley Sclater kuvaili lajin holotyypin Jamaikan Freeman's Hallista vuonna 1861.


title: Amritsarin verilöyly

text: Amritsarin verilöyly eli Jallianwala Baghin verilöyly (, "Jallianwala Bāġa Hatyākāṇḍ") on nimitys 13. huhtikuuta 1919 Amritsarissa, Pohjois-Intiassa tapahtuneelle verilöylylle, jossa 50 Britannian Intian armeijan sotilasta avasi tulen prikaatikenraali Reginald Dyerin komennosta aseistamattomaan väkijoukkoon, jossa oli miehiä, naisia ja lapsia. Ampuminen kesti kymmenestä viiteentoista minuuttia, kunnes panokset vähenivät. Dyer käski sotilaita lataamaan kivääriensä lippaat useaan kertaan, ja heidät määrättiin ampumaan tappaakseen.


title: Amritsarin verilöyly

text: Virallinen brittiläisen Intian arvio on 379 kuollutta ja 1 100 loukkaantunutta. Kirurgi Dr. Smith puhuu 1 526 kaatuneesta ja haavoittuneesta. Intian kansalliskongressi puolestaan ilmoittaa uhreja olleen yli 1 500, josta kuolleita noin 1 000.


title: Cold Skin Obsession

text: Cold Skin Obsession on puolalaisen death metal -yhtye Thy Diseasen toinen studioalbumi, joka on julkaistu vuonna 2002.


title: Amazonianvireo

text: Amazonianvireo ("Hylophilus hypoxanthus") on eteläamerikkalainen varpuslintu. Sen esiintymisalue käsittää pääasiassa Amazonian alueen Kaakkois-Kolumbiasta Ecuadoriin, Peruun, Brasiliaan ja Pohjois-Boliviaan. Lajista tunnetaan kuusi alalajia. August von Pelzeln kuvaili lajin holotyypin Rio Negron yläjuoksulta Brasiliassa vuonna 1868.


title: Neurotic World of Guilt

text: Neurotic World of Guilt on Thy Diseasen kolmas studioalbumi, joka julkaistiin vuonna 2004.


title: Rat Age (Sworn Kinds Final Verses)

text: Rat Age (Sworn Kinds Final Verses) on puolalaisen death metal -yhtye Thy Diseasen neljäs studialbumi, joka julkaistiin vuonna 2006.


title: Varjoina kuljemme kuolleiden maassa

text: Varjoina kuljemme kuolleiden maassa on suomalaisen Moonsorrow-yhtyeen kuudes albumi, joka julkaistiin Suomessa 23. helmikuuta 2011. Albumi on konseptialbumi, jonka tarina on jatkoa yhtyeen edelliselle albumille "V: Hävitetty". Albumi nousi Suomen virallisen listan sijalle 7.


title: Varjoina kuljemme kuolleiden maassa

text: Yhtye ilmoitti heinäkuussa 2010 tehneensä kaikessa hiljaisuudessa demon uutta, kuudetta studioalbumia varten. Syyskuun alussa, varsinaisten nauhoitusten alettua yhtye alkoi julkaista tiivistä päiväkirjaa äänityksen ja miksauksen vaiheista. Marraskuussa levy siirtyi jälkituotantoon. Albumin äänimaailma on yhtyeen jäsenten mukaan hidas ja Moonsorrow'n synkin tähän mennessä.


title: Varjoina kuljemme kuolleiden maassa

text: Tammikuun 10. päivä yhtye julkaisi uuden levyn tiedot. Albumin julkaisua juhlistetaan Suomen keikalla 1. huhtikuuta Helsingin Nosturissa.


title: Varjoina kuljemme kuolleiden maassa

text: Yle Radio X3M soitti ensimmäisenä maailmassa "Huuto"-kappaleen Metalrepubliken-ohjelmassa 10. tammikuuta 2011.


title: Anshur-Za

text: Anshur-Za on puolalaisen death metal -yhtye Thy Diseasen viides studioalbumi, joka on julkaistu vuonna 2009.Bonuskappaleet


title: Sonic & Sega All-Stars Racing

text: Sonic & Sega All-Stars Racing on Sumo Digitalin kehittämä ja Segan julkaisema ajopeli. Peli julkaistiin vuonna 2010 PlayStation 3:lle, Xbox 360:lle, Wiille, Nintendo DS:lle ja Microsoft Windowsille sekä myöhemmin kolikkopelinä, iOS:lle ja OS X:lle.


title: Sonic & Sega All-Stars Racing

text: Pelin jatko-osa, "Sonic & All-Stars Racing Transformed", julkaistiin marraskuussa 2012.


title: Sonic & Sega All-Stars Racing

text: Aloitusvaiheessa pelaaminen on mahdollista pelkästään Sonicilla, Tailsilla, Dr. Eggmanilla, Amylla, Amigolla, AiAilla, Shadowilla ja Billy Hatcherilla. Muita hahmoja on ostettavissa SEGA-maileilla. SEGA-mailit ovat pelin virtuaalista valuuttaa, jolla pystyy ostamaan hahmoja, kenttiä ja musiikkia. SEGA-maileja saa ajamalla kisoja. Voittaminen tuottaa luonnollisesti enemmän maileja kuin häviäminen.


title: Sonic & Sega All-Stars Racing

text: Ilmatyynyalukset toimivat kaikilla pinnoilla hyvin, koska alus leijuu tien päällä. Ilmatyynyalukset ovat kuitenkin heikkoja hallita eivätkä ne kiihdy hyvin. Moottoripyörät voivat ”keulia” maalla ja se antaa vähän lisää boostia. Autot ovat kuitenkin parhaita hallita.


title: Venäjän väestö

text: Venäjän väkiluku oli 141 927 297 vuoden 2010 alussa.


title: Venäjän väestö

text: Venäjän väestömäärä oli suurin vuonna 1991 juuri ennen Neuvostoliiton hajoamista, jolloin alueella asui 148 689 000 ihmistä. Tämän jälkeen alkoi jatkuva väestönlasku, jonka aikana Venäjän väestömäärä laski noin 0,5 % vuosittain johtuen vähenevästä syntyvyydestä ja kasvavasta kuolleisuudesta. Tämä kehitys on kuitenkin hidastunut viime vuosina, ja vuonna 2009 Venäjän väkiluku kasvoi 23 300 hengellä, mikä oli ensimmäinen väestöluvun nousu 15 vuoteen.


title: Venäjän väestö

text: Vuonna 2002 etniset venäläiset muodostivat 80 % koko maan väestömäärästä. Kuusi muuta ryhmää saavuttivat yli miljoonan ihmisen määrän: tataarit (3,8 %), ukrainalaiset (2,0 %), baškiirit (1,1 %), tšuvassit (1,1 %) tšetšeenit (0,9 %) ja armenialaiset (0,8 %). Venäjän federaation rajojen sisäpuolella asuu 160 huomattavaa etnistä ryhmää. Alkuperäiskansojen asema on Venäjällä paikoin hankala.


title: Venäjän väestö

text: Venäjän väestötiheys on 8 asukasta neliökilometriä kohti, joten Venäjä on yksi maailman harvimmin asutuista valtioista. Väestötiheys on korkeinta valtion Euroopan puoleisella alueella, varsinkin Moskovan ja Pietarin läheisyydessä. 73 % Venäjän asukkaista asuu kaupunkialueilla.


title: Venäjän väestö

text: Venäjän väestömäärä saavutti huippunsa vuonna 1991 juuri ennen Neuvostoliiton hajoamista. Alhainen syntyvyys ja epätavallisen korkea kuolleisuus saivat Venäjän väestömäärän laskemaan 0,5 prosentilla eli 750 000–800 000 ihmisellä joka vuosi 1990-luvun puolivälistä 2000-luvun puoliväliin. Yhdistyneet kansakunnat varoitti, että Venäjän 143 miljoonan ihmisen väkiluku voisi laskea kolmanneksella vuoteen 2050 mennessä jos luvut eivät muutu nopeasti. Kuitenkin Venäjän valtion tilastokeskuksen, Rosstatin, mukaan tilanne on kääntynyt optimistisemmaksi, sillä väestömäärä on noussut vuosina 2009 ja 2010. Rosstatin mukaan Venäjän väestö laskenee vain 139 miljoonaan vuodeksi 2030 (Matala arvio: lasku 127 miljoonaan ja korkea arvio: nousu 147 miljoonaan.) Vuonna 2008 yksi tilastojentekijöistä oli arvioinut, että Venäjän väestö olisi vuonna 2010 taas nousussa. Arvio oli oikea.


title: Venäjän väestö

text: Köyhyydessä asuvien venäläisten määrä on puolittunut Neuvostoliiton hajoamista seuranneiden talouskriisien jälkeen, sillä kriisien loputtua nopea talouskasvu ja matala syntyvyys on vaikuttanut asiaan. Venäjän syntyvyys oli alimmillaan vuonna 1999, jolloin vuosittain syntyneitä oli 8,27 per 1000 ihmistä. Vuonna 2009 vastaava luku oli 12,4. Kokonaishedelmällisyysluku on kasvanut luvusta 1,16 (1999) lukuun 1,54 (2009). Syntyvyydessä tapahtui suurin kasvu 25 vuoteen vuonna 2007, ja vuonna 2009 valtion syntyvyys oli korkein sitten vuoden 1991. Esimerkiksi Yhdysvaltain syntyvyys vuonna 2009 oli 13,8 per 1000. Venäjän kuolleisuus on erittäin korkea, 14,2 per 1000 vuonna 2009. Vertauskohteena Yhdysvalloissa tämä luku oli 8,4 per 1000.


title: Venäjän väestö

text: Nopean väestönkadon syistä ei ole yhteistä mielipidettä. Jotkut akateemikot syyttävät siitä runsasta alkoholin käyttöä, kun taas toiset negatiivisia elämäntyylin muutoksia Neuvostoliiton hajoamisen jälkeen. The Lancetin, britannialaisen terveyslehden mukaan yksityistäminen on yksi tärkeimmistä syistä kuolleisuuden kasvuun. Lehden mukaan se johtaa köyhyyteen, työttömyyteen ja aikaiseen kuolemaan. The Economist on kritisoinut näitä johtopäätöksiä. Venäläisen väestöjulkaisun, Demoscopen, mukaan nouseva miesten kuolleisuus jatkui kauan, vuodesta 1960 vuoteen 2005. Julkaisun mukaan ainut kehitystä väliaikaisesti hidastanut tekijä oli Mihail Gorbatšovin aloittama alkoholinkäytön vastainen kampanja.


title: Venäjän väestö

text: Yksi Putinin hallituksen tärkeimmistä tavoitteista oli hidastaa väestökriisiä. Tuloksena syntyi ohjelma, jonka tavoitteena oli kääntää väestönkasvun suunta vuoteen 2020 mennessä. Vuonna 2007 tehtyjen tutkimusten mukaan väestönlaskun nopeus oli alkanut laskea: laskua tammi–elokuussa 2006 oli 408 200 ihmistä, mutta vastaava luku samana ajanjaksona vuonna 2007 oli 196 600. Kuolleita oli 357 000, mikä oli 137 000 vähemmän kuin vuonna 2006. Venäjän talousministeriö toivoo, että vuodeksi 2020 Venäjän väestömäärä pysähtyisi 138–139 miljoonaan, ja saavuttaisi nykyisen tasonsa uudelleen vuoteen 2025 mennessä nostaen myös keskimääräisen eliniänodotteen 75 vuoteen. Väestönlaskun nopeus laski nopeasti vuosien 2008 ja 2009 välillä, ja vuonna 2009 väestömäärä nousi ensimmäisen kerran 15 vuoteen.


title: Venäjän väestö

text: Oheisessa listassa on lueteltu Venäjän eri kansat vuoden 2010 väestönlaskennan tietojen mukaisesti. Eri kansoja on eurooppalaisella mittapuulla paljon. Alaryhmittely on tehty kielellisillä perusteilla. Prosenttiosuudet on laskettu kansallisuutensa ilmoittaneiden yhteismäärästä, 137 227 107 henkilöä. Kansallisuustieto puuttui 5 629 429 henkilöltä.


title: Dennis Kuipers

text: Dennis Kuipers (s. 23. marraskuuta 1985 Almelo) on alankomaalainen ralliautoilija.


title: Dennis Kuipers

text: Hän aloitti uransa vuonna 2007 kotimaansa rallikilpailuissa. Vuonna 2008 hän debytoi WRC-luokassa Saksan rallissa sijoittuen 18:nneksi. Vuonna 2009 hän ajoi Portugalin ja Walesin ralleissa saavuttamatta pisteitä. Vuonna 2010 Kuipers saavutti ensimmäiset pisteensä ajamalla yhdeksänneksi Turkin rallissa S2000-luokan autolla. Muissa kilpailuissa hän ei saavuttanut pisteitä.


title: Dennis Kuipers

text: Kuipers ajoi WRC-autolla kaudella 2011. Kyseisellä kaudella Kuipers ajoi Ford Fiesta WRC-autolla kuusi kertaa MM-pisteille, ollen parhaimmillaan Ranskan MM-rallissa viides.


title: Dennis Kuipers

text: Vuonna 2012 Kuipers osallistui vain Portugalin MM-ralliin ollen kuudes.


title: Dennis Kuipers

text: Vuonna 2014 Kuipers ajoi Saksan MM-rallissa kahdeksanneksi.


title: Dennis Kuipers

text: Sen jälkeen Kuipers on ajanut satunnaisia kilpailuja Fordin WRC-autolla.


title: Dennis Kuipers

text: Kuipersin isä on liikemies ja osa-aikainen rallikuljettaja René Kuipers, joka on myös ajanut muutaman osakilpailun MM-tasolla.


title: Spinal Cord

text: Spinal Cord on puolalainen thrash- ja death metal -yhtye, joka on perustettu vuonna 1999. Yhtyeen kappaleiden teemat keskittyvät elämään ja kuolemaan.


title: Remedy (albumi)

text: Remedy on puolalaisen thrash/death metal -yhtye Spinal Cordin ensimmäinen studioalbumi, joka on julkaistu vuonna 2003.


title: Kroeung

text: Kroeung on kambodžalainen mausteseos. Siihen käytetään seitsemää perusyrttiä: sitruunaruohoa, galangalia, inkivääriä, kurkumaa, ryppylimetin kuorta, valkosipulia ja salottisipulia. Niihin voidaan lisätä yhtä tai useampia seuraavista aineista: kuivattua punaista chiliä, paistettua katkaraputahnaa tai prahok-kalatahnaa, paahdettuja maapähkinöitä tai viipaloitua paprikaa.


title: Stigmata of Life

text: Stigmata of Life on puolalaisen thrash/death metal -yhtye Spinal Cordin toinen studioalbumi, joka on julkaistu vuonna 2004.


title: Darkness (Hell-Bornin albumi)

text: Darkness on puolalaisen black/death metal -yhtye Hell-Bornin viides studioalbumi, joka julkaistiin vuonna 2008.


title: Vang Pao

text:
Vang Pao (1929 - 6. tammikuuta 2011) oli laosilainen kenraali ja hmong-johtaja.
Pao johti hmong-sissejä taisteluissa Pohjois-Vietnamin kommunisteja vastaan. Hän taisteli joukkoineen ensin Ranskan alaisuudessa ja sen jälkeen 15 vuotta CIA:n tukemana. Kommunistien otettua vallan Laosissa, hän muutti Yhdysvaltoihin vuonna 1975. Vuonna 2007 hän sai syytteen salaliitosta murhata Laosin viranomaisia. Syyte kuitenkin kaatui. Hän kuoli keuhkokuumeeseen Kalifornian Fresnossa, missä hän asui viimeiset vuotensa.


title: EMS VCS 3

text: EMS VCS 3 on Electronic Music Studiosin tuottama analoginen, kannettava syntetisaattori, joka julkaistiin vuonna 1969. Kyseisessä syntetisaattorissa ei ole lainkaan koskettimia, vaan joystick, jonka avulla pystyy luomaan erilaisia ääniefektejä.


title: EMS VCS 3

text: EMS VCS 3 oli aikoinaan suosittu malli erityisesti progressiivista rockia esittäneiden yhtyeiden keskuudessa. Sitä ovat käyttäneet muun muassa The Alan Parsons Project, Jean Michel Jarre, Hawkwind, Brian Eno, Roxy Music, King Crimson, The Who, Gong ja Pink Floyd. Hectorin albumilla "Herra Mirandos" on käytetty VCS 3:a.


title: EMS VCS 3

text: VCS 3:ssa on kolme oskillaattoria. Äänenväri luodaan kuten modulaarisissa syntetisaattoreissa, mutta yksiköitä yhdistävien kaapeleiden sijaan instrumentissa on matriisi ja siihen erityiset liitintapit. Lisäksi siinä on kohinageneraattori ja kehämodulaattori.


title: EMS VCS 3

text:
Muokkausta varten ovat jänniteohjattu alipäästösuodin, verhokäyrägeneraattori sekä jänniteohjattu jousikaikulaite.
Syntetisaattorissa on kaksi liitäntää ulkopuoliselle lähteelle ja kaksi tasoltaan säädettävää ulostuloa stereoääntä varten. Siihen oli saatavana duofoninen koskettimisto DK 2 tai monofoninen DK 1, joissa on mukana VCO ja VCA. Koskettimisto reagoi soiton voimakkuuteen. Instrumentissa ei ole erillistä LFO - generaattoria, vaan oskillaattoria voidaan käyttää tähän tarvittaessa.


title: EMS VCS 3

text: Rakenteeltaan VCS - 3 syntetisaattoriin pohjautuvia versioita ovat kantokoteloon valmistettu Synthi A ja niin ikään koteloon rakennettu AKS johon kuului koskettimisto. Synthi Keyboard 1 - versioon kuului 29 - näppäiminen minikoskettimisto. A ja AKS- mallit oli tarkoitettu myös opetuskäyttöön, joten niissä on sisäänrakennettu kaiutinpari. Kaikissa malleissa on kuulokeliitäntä.


title: EMS VCS 3

text: Synthi 100 on periaatteessa kolme yhteen liitettyä VCS 3 - syntetisaattoria. Sekä AKS - että Synthi 100 - mallissa on 256 - askelinen digitaalinen sekvensseri ollen pioneereja tämän käytössä tuohon aikaan yleisempien analogisten sekvensserien sijaan.


title: Urmian lentoasema

text: Urmian lentoasema on lentoasema Urmian kaupungin lähellä, Iranissa. Lentoasemalla on yksi yli kolmen kilometrin mittainen asfalttipäällysteinen kiitotie. Lentoasemalta operoi lentoja kaksi yhtiötä.


title: Urmian lentoasema

text: Vuonna 2011 lentoaseman lähistöllä tapahtui vakava lento-onnettomuus, kun Iran Airin Boeing 727-286Adv tuhoutui ylösvedon jälkeisessä maahansyöksyssä.


title: Polyklooratut dibentsofuraanit

text:
Polyklooratut dibentsofuraanit (PCDF) ovat dioksiinien kaltaisia kloorattuja yhdisteitä, jotka ovat hyvin kestäviä ympäristössä, eivät hajoa helposti elimistössä, ja erittyvät äärimmäisen hitaasti. Rasvaliukoisina ne kertyvät ravintoketjuissa, niin että ylemmällä ravintotasolla olevat eläimet kuten merikotkat ja hylkeet ovat kärsineet suurista pitoisuuksista. PCDF-yhdisteitä on yhteensä 135, ja eri kongeneereissa on 1-8 klooriatomia. Ne esiintyvät yhdessä dioksiinien kanssa ja niiden toksisuus on saman kaltainen.
Niitä muodostuu poltettaessa klooria sisältäviä yhdisteitä, kuten polyvinyylikloridimuovia tai PCB-yhdisteitä, alle 1200 °C:n lämpötilassa. Niitä on myös PCB-yhdisteiden epäpuhtautena.


title: Polyklooratut dibentsofuraanit

text: Dioksiinit


title: Acacia (täsmennyssivu)

text: Acacia viittaa muun muassa seuraaviin:


title: Peter Ölvecký

text: Peter Ölvecký (s. 11. lokakuuta 1985 Nové Zámky, Tšekkoslovakia) on slovakialainen jääkiekkoilija, pelipaikaltaan laitahyökkääjä.


title: Peter Ölvecký

text: Ölvecký on HK Dukla Trenčínin kasvatti. Hän pelasi seuran edustusjoukkueessa ensimmäisen kerran kaudella 2003–2004, jolloin tilille kertyi 16 ottelua Extraligassa. NHL-seura Minnesota Wild varasi Ölveckýn kolmannella kierroksella 78 pelaajana . Kaudella 2004–2005 nousi suurempaan rooliin Trenčínissä ja teki 45 ottelussa tehot 10+9=19.


title: Peter Ölvecký

text: Kaudeksi 2005–2006 Ölvecký siirtyi Minnesota Wildin organisaatioon, mutta pelasi koko kauden AHL:ssä farmiseura Houston Aerosissa. Hän teki kaudella 67 ottelussa tehot 14+18=32. Seuraavat kaksi kautta sujuivat AHL:n puolella. Kaudella 2008–2009 Ölvecký teki 41 AHL-ottelussa tehot 6+17=23. Hän pelasi kauden aikana ensimmäistä kertaa NHL:n puolella, kun hän teki Wildissä 31 ottelussa tehot 2+5=7. Kaudeksi 2009–2010 Ölvecký siirtyi Nashville Predatorsin organisaatioon. Hän pääsi pelaamaan NHL:n puolella vain yhden ottelun.


title: Peter Ölvecký

text: Kauden 2010–2011 Ölvecký aloitti kotimaansa sarjassa HK Dukla Trenčíninissä, jossa hän teki 25 ottelussa tehot 9+17=26. Tammikuussa 2011 Ölvecký siirtyi loppukauden kattavalla sopimuksella SM-liigassa pelaavaan KalPaan. KalPassa Ölvecký pelasi runkosarjassa ja pudotuspeleissä yhteensä 18 peliä ja teki niissä 10 pistettä. Kauden jälkeen hän solmi yksivuotisen sopimuksen slovakialaisen KHL-liigassa pelaavan HC Lev Popradin kanssa. Ölvecký loukkaantui kuuden pelin jälkeen, ja Poprad päätti purkaa hänen sopimuksensa. Ölvecký löysi uuden seuran tammikuussa, kun hän teki koesopimuksen Elitserienin Växjö Lakersin kanssa. Hän pelasi loppukauden Växjössä ja siirtyi sen jälkeen KHL-liigaan liittyneeseen HC Slovan Bratislavaan.


title: Peter Ölvecký

text: Ölvecký edusti Slovakiaa MM-kilpailuissa 2009. Hän voitti kisojen aloitusprosentin.


title: Affleck

text: Affleck viittaa muun muassa seuraaviin:


title: Ketjupyörä

text: Ketjupyörä on ketjuvälityksen pyörivä osa, johon ketju vastaa. Ketjupyörä välittää voiman ketjun ja akselin välillä ja ohjaa ketjua. Ketjuvälityksessä voima välittyy ketjun rullien ja tappien sekä lenkkien avulla ketjuun tai toiseen ketjupyörään ketjupyörien välillä. Esimerkiksi polkupyörissä voima välitetään ketjuvälityksen avulla polkimilta takapyörälle.


title: Ketjupyörä

text: Ehkä yleisin ketjupyörä on polkupyörässä. Ketjupyörää usein kutsutaan hammasrattaaksi tai hammaspyöräksi. Polkupyörän ketjun säätö tapahtuu käytettävän ketjupyörän tai jousitetun ketjupyörän avulla. Yksi- tai kappavaihteiset polkupyörät ovat ketjuvälityksen suhteen kiinteitä ja säätö tapahtuu takapyörää säätämällä pyörän kiinnitysmuttereita avaamalla ja kiristämällä. Ratasvaihteisen polkupyörän käytettävä ratas on valittavissa vaihteenvalitsimella ja ketjun kireys säädettävissä jousitetulla lisäportaalla vaihteistossa. Polkupyörän eturatas, käyttävä, on joissain tapauksissa tehty soikeaksi kulumisen ja voiman tasoittamiseksi. Pitkään poljetun pyörän ketjupyörä on kulunut rattaan kahdelta puolelta. Taitava mekaanikko kykenee vaihtamaan rattaan kulmaa jotta kulumaton osa saadaan käyttöön. Näin ketjupyörän elinikä tuplaantuu. Toinen tapa pidentää ketjupyörän elinikää on opetella pyöritystekniikka, jossa voimaa siirtyy tasaisesti koko kammen pyörähdyksen, eikä vain alaspäin poljettaessa.


title: Ketjupyörä

text: Yksi sovellus ketjupyörästä on telaketju. Telaketju on liikkuvan rakenteen kantava osa. Kaivinkoneen tai panssarivaunun maasto-ominaisuus on vakaampi kuin kumipyörien ja maahan kohdistuva pintapaine suhteellisen pieni. Pintapaine on samaa luokkaa kuin ihmisen, koska ihmisen massan suhde jalan pinta-alaan on samaa luokkaa, kuin panssarivaunun.


title: Ketjupyörä

text: Ketjua käytetään myös voimalaitoksen arinamekanismina. Liikkuva arina tuo uutta polttoainetta tulipesään ja poistaa tai päästää tuhkan pois palotilasta. Ketjuarinaa käytetään jätteiden poltossa.


title: Ketjupyörä

text: Ketjupyörää käytetään voimansiirrossa esimerkiksi rullakossa. Ketjupyörä määrää ketjun pyörimisnopeuden ja rullat pyörivät kaikki samalla nopeudella. Rullakkoa voidaan käyttää pakettien liikuttelussa tuotantolinjaa pitkin antaen halutun nopeuden ja suunnan paketille.


title: Ketjupyörä

text: Ketjupyörä on ketjun mekaanisen voiman tuova osa mekanismista. Ketjun tarkoituksesta riippuu välittääkö ketju pyörimisliikettä toiselle akselille välityssuhteella vai ketjulle. Polkupyörän ketju välittää polkijan momentin takapyörälle ja kaivinkoneen ketjupyörä telaketjulle.


title: Ketjupyörä

text: Ketjupyörä voi olla tavallisesta hammasrattaasta poikkeava komponentti sen paksumman tyviosan ja moniosaisen hammasosion ansiosta. Välittyvä voima voi moninkertaistua rinnakkaisten hammasosoioiden avulla. Ketjupyörää käytetäänkin suurta voimaa vaativissa kohteissa. Sahalla voi olla tukin siirtämiseen liittyvä mekanismi ketjupyörällä toteutettuna.


title: Ketjupyörä

text: Telaketjussa on vapaapyörä sekä välipyöriä tasaamassa sekä ohjaamassa telaketjua. Jousitus sekä iskunvaimennus on telaketjun välipyörien tehtävänä. Ketjupyörä tuo liikkeen telaketjuun ja vapaapyörä pitää ketjun kireyden sopivana. Kiristämiseen käytetään lineaarista kiristintä, joka voi olla hydraulisylinteri, kuten CV9030 -rynnäkköpanssarivaunussa tai kierretanko-mutterimenetelmä kuten Leopard 2A4 -taistelupanssarivaunussa. Leopardissa välipyörästä käytetään nimitystä telapyörä.


title: Arabis

text: Arabis voi viitata muun muassa seuraaviin:


title: Jarkko Jussila

text: Jarkko Jussila on suomalainen potkunyrkkeilijä. Jussila voitti WAKO-Pro:n maailmanmestaruuden Fight Festival 33 -tapahtumassa Helsingissä 5.10.2013. Potkunyrkkeilyn lisäksi hän ottelee myös ammattinyrkkeilyssä. Jussila toimi Wasa Fightsportin päävalmentajana.


title: Jarkko Jussila

text: Marraskuussa 2015 Jussila ilmoitti lopettavansa kilpaurheilun.


title: Jarkko Jussila

text: Joulukuun 2015 puolivälissä keski-ikäinen humaltunut mies katkaisi Jussilan sormen pohjanmaalaisessa ravintolassa. Tapahtuma sattui yksityistilaisuudessa, jossa Jussila oli järjestyksenvalvojana.


title: Jarkko Jussila

text: Lähde:


title: Extreme Obsession Live

text: Extreme Obsession Live on puolalaisen death/black metal -yhtye Thy Diseasen musiikki-DVD, joka on julkaistu vuonna 2004 levymerkillä Metal Mind Records.


title: Piotr Wtulich

text: Piotr Wtulich (s. 1973 Mława, Puola) on puolalainen muusikko, säveltäjä, laulaja ja kitaristi. Hän oli metalliyhtye Neolithicin perustajajäsen. Vuodesta 2008 saakka hän on soittanut puolalaisessa stoner rock -yhtye Black Riverissä.


title: Piotr Wtulich

text: Neolithic


title: Piotr Wtulich

text: Kashtany


title: Piotr Wtulich

text: Black River


title: Helvetin talo

text: Helvetin talo () on Richard Mathesonin vuonna 1971 ilmestynyt kauhuromaani. Teoksessa neljä poltergeist-ilmiöiden tutkijaa pyrkii selvittämään Yhdysvaltain itärannikon kuuluisimman kummitustalon salaisuutta.


title: Attacker

text: Attacker tarkoittaa seuraavia asioita:


title: Kambodžalainen uusivuosi

text: Kambodžalainen uusivuosi eli "Chaul Chnam" on vuotuinen juhla, jota vietetään Kambodžassa vuosittain huhtikuun puolivälissä. Juhlinta kestää kolme päivää. Kambodžalaiset vievät uhrilahjoja wateihin, siivoavat kotinsa ja vaihtavat lahjoja. Uudenvuoden juhlintaan kuuluu myös joukko perinteisiä leikkejä ja pelejä. Juhlan kolmantena päivänä perinteen mukaan pestään Buddhan patsaat. Myös kunnioitettujen henkilöiden jalat pestään osoituksena anteeksipyynnöstä edellisen vuoden pahoista teoista. Pesurituaalista on kehittynyt riehakasta vesisotaa, joka muistuttaa Thaimaan Songkrania.


title: The Nearness of You

text: ”The Nearness of You” on Hoagy Carmichaelin säveltämä ja Ned Washingtonin sanoittama musiikkikappale. Vuonna 1937 julkaistu kappale oli tarkoitettu Paramount Picturesin elokuvaan, mutta tuotanto keskeytettiin eikä elokuva koskaan valmistunut. Kappaleen nauhoitti ensimmäistä kertaa Glenn Millerin orkesteri laulaja Ray Eberlen kanssa vuonna 1940.


title: The Nearness of You

text: Kappale on useasti nauhoitettu jazzstandardi. Saksofonisti Charlie Parker nauhoitti Woody Hermanin yhtyeen kanssa suositun konserttiversion kappaleesta vuonna 1951. Ella Fitzgerald nauhoitti sen Louis Armstrongin kanssa vuonna 1956. Uudempia levytyksiä ovat tehneet muun muassa Branford Marsalis, Fred Hersch ja Norah Jones.


title: The Nearness of You

text: Sauvo Puhtila kirjoitti kappaleeseen suomenkieliset sanat "(Läheisyytesi)" eniten käyttämällään salanimellä Saukki ja sen ovat levyttäneet mm. Eino Virtanen vuonna 1958 ja Eino Valtanen vuonna 1978.


title: Uudenvuoden mäkikilpailu

text: Uudenvuodenpäivän mäkihyppykilpailu on mäkihyppykilpailu, joka hypätään vuosittain uudenvuodenpäivänä Große Olympiaschanze -hyppyrimäessä Garmisch-Partenkirchenissä Saksassa.


title: Uudenvuoden mäkikilpailu

text: Kilpailu on kuulunut mäkihypyn maailmancupin sen alusta asti ja se on Keski-Euroopan mäkiviikon toinen osakilpailu, tosin ensimmäisellä mäkiviikolla, vuonna 1953, se oli avauskilpailu ja siten kaikkien aikojen ensimmäinen mäkiviikon osakilpailu.


title: Uudenvuoden mäkikilpailu

text: Ensimmäinen kilpailu hypättiin uudenvuodenpäivänä 1922. Mäkiviikolla hypätyistä kilpailuista eniten voittoja on saavuttanut saksalainen Jens Weißflog, yhteensä neljä kappaletta.


title: Uudenvuoden mäkikilpailu

text: Tämän kilpailun seuraaminen on Suomessa perinne ja yritys siirtää se maksukanaville 2000-luvun alussa aiheutti niin ison palautevyöryn, että se siirrettiin takaisin ilmaiskanaville. MTV3:n ilmaisella kanavalla kilpailu säilyi vuoteen 2012 asti. Vuosina 2013–2018 MTV/C More lähetti kilpailun suorana vain maksullisilla kanavilla, mutta tällä kertaa palautetta ei suuremmin tullut, koska suomalaisten kiinnostus mäkihyppyyn oli hiipunut kehnon menestyksen vuoksi. Vuonna 2019 kilpailu palaa ensimmäistä kertaa seitsemään vuoteen ilmaiskanavalle, Yle TV2:lle.


title: Hold It Against Me

text: "Hold It Against Me" on Britney Spearsin ensimmäinen single hänen seitsemänneltä studioalbumiltaan "Femme Fatale". Kappale julkaistiin 11. tammikuuta 2011. Kappaleen on tuottanut Dr. Luke ja Max Martin. Kappale debytoi Billboard Hot 100 -listan ykkösenä Yhdysvalloissa. Kappaleen musiikkivideo sai ensi-iltansa 17. helmikuuta 2011.


title: Slime (Dragon Quest)

text: Slime on Dragon Quest -roolipelisarjan maskotti, jonka on suunnitellut Akira Toriyama. Slime muistuttaa muodoltaan vesipisaraa, jolla on kaksi silmää ja suuri hymy. Slime esiintyi ensikertaa Dragon Warrior -roolipelissä heikkona vastuksena, ja ensimmäisien vastustajien joukossa, jotka pelaaja tapasi. Slime myös edustaa Enix-puolta Square-Enix-yhdistymisessä. Sen vastikkeena toimii chocobo, joka edustaa Squarea. Nämä kaksi olentoa koristavat myös virallista Square-Enix-kauppaa sekä liikkeen ostoskasseja.


title: Slime (Dragon Quest)

text: Slime-hahmolla on myös omia spinoff-pelejä, joissa se on päähahmona, Slime MoriMori Dragon Quest, joka on ilmestynyt Game Boy Advance:lle. Peliä seurasi , joka julkaistiin maailmanlaajuisesti Nintendo DS- alustalle. Nämä pelit kertovat Slime-kansasta, jotka ovat älykkäitä, sivistyneitä, mutta myös söpöjä ja omalla tavallaan koomisia.


title: Slime (Dragon Quest)

text: Nämä ovat vesipisaran muodossa, varustettuna kahdella silmällä sekä hymyilevällä suulla. Pelaaja kohtaa näitä myös muun kuin sinisen värisenä.


title: Slime (Dragon Quest)

text: Nämä näyttävät sulaneilta ja ovat sen vuoksi hieman isompia sekä kestävämpiä kuin normaalit Slimet.


title: Slime (Dragon Quest)

text: Nämä Slimet muodostuvat kolmesta muusta Slimesta, jotka yhdistyvät, jos pelaaja ei voita Slimejä tarpeeksi nopeasti.


title: Slime (Dragon Quest)

text: Kuningas-Slimet ovat reilusti suurempia kuin muut Slimet sekä pitävät kruunua päässään.


title: Slime (Dragon Quest)

text: Nämä Slimet ovat huomattavasti kestävämpiä kuin muut, vaikeampia löytää sekä juoksevat myös usein karkuun kohdatessaan pelaajan. Hävitessään taistelun nämä antavat pelaajalle huomattavan määrän kokemusta. Metallisia Slimejä on kaikkia edellä mainittuja tyyppejä. Metalliyhdistelmä-Slimet eivät muodostu kolmesta erillisesti Slimestä, vaan pelaaja kohtaa suoraan tämän vihollisen.


title: Slime (Dragon Quest)

text: Näillä Slimeillä on lonkerot päänsä alapuolella ja ne leijuvat toimien pääasiassa parantajina, joita jotkut viholliset kutsuvat avukseen taistelussa.


title: Ole Buttermilk Sky

text: ”Ole Buttermilk Sky” on Hoagy Carmichaelin säveltämä ja Jack Brooksin sanoittama musiikkikappale vuoden 1946 elokuvasta "Liekehtivä erämaa".


title: Ole Buttermilk Sky

text: Vaikka kappaleesta ei kuulla elokuvassa kuin neljä tahtia, se oli ehdolla vuoden 1947 parhaan laulun Oscar-palkinnon saajaksi. Palkinnon voitti kuitenkin Harry Warrenin ja Johnny Mercerin kappale ”On the Atchison, Topeka and the Santa Fe” elokuvasta "Juna kulkee länteen".


title: Ole Buttermilk Sky

text: Carmichael soitti itse pianoa kappaleen jazz-pop-tyylisessä alkuperäisessä levytyksessä. Nauhoitus nousi Yhdysvaltojen listalla toiselle sijalle vuonna 1946. Kappaleen on myöhemmin nauhoittanut muun muassa Skip Heller vuoden 1998 albumillaan "St. Christopher’s Arms".


title: Aulay Macaulay (pikakirjoittaja)

text: Aulay Macaulay (k. 1788) oli englantilainen pikakirjoitusjärjestelmän kehittäjä. Macaulay julkaisi järjestelmänsä vuonna 1747 nimellä "Polygraphy".


title: Aulay Macaulay (pikakirjoittaja)

text: Macaulayn pikakirjoitusjärjestelmä poikkesi useimmista muista tuon ajan englantilaisista järjestelmistä vokaalien merkitsemisessä: vokaaleille oli omat merkit, joita käytettiin konsonanttimerkkien tavoin sanoja kirjoitettaessa. Muissa järjestelmissä vokaalit jätettiin käytännössä merkitsemättä.


title: Aulay Macaulay (klaanipäällikkö)

text: Aulay Macaulay (k. 1767) oli skotlantilaisen MacAulayn klaanin viimeinen päällikkö. Hänen sukunsa oli ajautunut taloudellisiin vaikeuksiin, ja hän joutui vähitellen myymään kaiken omaisuutensa. Aulay Macaulaylla ei ollut lapsia, ja hän jäi sukunsa viimeiseksi päälliköksi.


title: Aulay Macaulay

text: Aulay Macaulay -nimisiä henkilöitä:


title: Skylark (kappale)

text: ”Skylark” on Hoagy Carmichaelin säveltämä ja Johnny Mercerin sanoittama musiikkikappale vuodelta 1941. Siitä tuli ilmestyessään hitti ja se esiintyi "Your Hit Parade" -ohjelmassa 12 kertaa. Kappaleen ovat levyttäneet useat pop- ja jazzartistit ja sitä pidetään jazzstandardina. ”Skylark” oli Carmichaelin ja Mercerin ensimmäisiä yhteisiä kappaleita, ja miesten menestyksekäs yhteistyö jatkui 1970-luvun alkupuolelle asti.


title: Skylark (kappale)

text: Sävellyksen alkuperäinen nimi oli ”Bix Lix” ja se oli tarkoitettu Carmichaelin vuonna 1931 kuolleesta ystävästä Bix Beiderbeckestä kertovaan musikaaliin. Musikaali ei kuitenkaan koskaan päässyt tuotantovaiheeseen, joten Carmichael julkaisi sen itsenäisenä kappaleena Mercerin lisäämällä sanoituksella. Kappaleesta tuli hitti heti ilmestyttyään: vuonna 1942 sillä nousivat listoille Glenn Miller, Harry James, Dinah Shore ja Bing Crosby. Gene Krupan orkesteri nauhoitti tunnetun jazzversion laulaja Anita O’Dayn ja trumpetisti Roy Eldridgen kanssa vuonna 1941.


title: Skylark (kappale)

text: Mercerin elämäkerran kirjoittaja Philip Furian mukaan Mercer pyrki kappaleen sanoissa ilmaisemaan kaipuutaan näyttelijä Judy Garlandia kohtaan myrskyisän suhteen jälkeen.


title: Skylark

text: Skylark voi tarkoittaa seuraavia asioita:


title: Demokraattinen Kamputsea

text: Demokraattinen Kamputsea oli Kambodžan alueella Kaakkois-Aasiassa vuosina 1975–1979 sijainnut valtio. Se sai alkunsa, kun punaiset khmerit kaatoivat sisällissodassa Khmerien tasavaltaa johtaneen Lon Nolin joukot. Se menetti pääosan Kambodžasta, kun Vietnam valtasi maan. Demokraattinen Kamputsea säilytti silti vielä pitkään virallisen asemansa Kambodžan edustajana kansainvälisessä politiikassa, muun muassa Yhdistyneissä kansakunnissa.


title: Demokraattinen Kamputsea

text: Vuonna 1970 Lon Nol oli syrjäyttänyt prinssi Norodom Sihanoukin ja perustanut Khmerien tasavallan. Sihanoukin kannattajat alkoivat osoittaa maaseudulla mieltään, ja Sihanouk liittoutui punaisten khmerien kanssa. Pian yhteenotot kärjistyivät sisällissodaksi. Vaikka Sihanouk oli Kamputsean kansallisen liiton kuninkaallisen hallituksen johtaja, niin todellista valtaa piti sotilaallinen johtaja Pol Pot. Huhtikuussa 1975 Phnom Penh kaatui, ja punaiset khmerit nousivat valtaan.


title: Demokraattinen Kamputsea

text: Välittömästi valtaannousunsa jälkeen punaiset khmerit aloittivat maan muuttamisen maolaiseksi maatalousyhteiskunnaksi. Muutamassa päivässä Phnom Penhin ja maakuntien suurimpien kaupunkien väestö siirrettiin maaseudulle. Kaikki ihmiset marssitettiin pois kaupungeista, myös sairaat, vanhukset ja heikot. Tottelemattomuudesta seurasi yleensä kuolema. Punaiset khmerit uskoivat, että Kambodžan ongelmat juontuivat siirtomaaisännistä, ja siksi maan oli palattava alkukantaiseen maatalousyhteiskuntaan. Uutta alkua nimitettiin ”nollavuodeksi”, ja punaiset khmerit lakkauttivat rahan, koulut ja sanomalehdet.


title: Demokraattinen Kamputsea

text: Yhtenä syynä kaupunkien tyhjentämiseen oli se, että Pol Pot halusi tuhota vihollisjärjestöt, joita pesi kaupungeissa. Evakuoinnin yhteydessä useita Lon Nolin virkamiehiä, poliiseja ja sotilaita tapettiin. Pakolaislähteiden mukaan kesään 1975 mennessä tappaminen laantui, ja monia virkamiehiä ja koulutettua väestöä lähetettiin ”uudelleenkoulutettavaksi”. Jos he osoittivat aitoa katumusta, heidät laitettiin pakkotyöhön. Tappamiset alkoivat kuitenkin jälleen vuoden 1975 lopussa. Monet uhreista olivat koulutettuja, kuten opettajia. Ihmisten tappamiseen ei yleensä käytetty tuliaseita, sillä haluttiin säästää ammuksia, ja kuolemantuomiot langetettiin ilman minkäänlaista oikeudenkäyntiä. Ihmisiä tapettiin esimerkiksi laiskasta työnteöstä, ruoan varastamisesta, korujen pitämisestä, seksuaalisista suhteista, kuolleiden omaisten suremisesta ja uskonnollisuuden osoittamisesta.


title: Demokraattinen Kamputsea

text: Sihanouk oli Demokraattisen Kamputsean ensimmäisen valtionpäämies, vaikka hänellä olikin vain näennäinen valta. Virallisesti valtiosta tuli Demokraattinen Kamputsea 5. tammikuuta 1975, kun uusi perustuslaki hyväksyttiin. Huhtikuussa Sihanouk erosi, ja hänet asetettiin kotiarestiin. Khieu Samphan seurasi Sihanoukia valtionpäämiehenä, vaikka todelliset johtajat pysyivätkin piilossa vuoteen 1977. Pol Pot valittiin marraskuussa 1976 parlamenttiin, ja seuraavassa kuussa hänestä tuli pääministeri. Vasta syyskuussa 1977 Pol Pot kertoi viisituntisessa puheessaan Kamputsean kommunistisen puolueen olemassaolosta ja sen historiasta.


title: Demokraattinen Kamputsea

text: Demokraattisella Kamputsealla oli ollut heti alkuun rajakahakoita Vietnamin kanssa. Ne helpottuivat hetkellisesti, mutta alkoivat uudelleen vuonna 1977. Samaan aikaan punakhmerit hyökkäsivät rajakyliin myös Thaimaassa ja Laosissa. Syyskuussa noin tuhat vietnamilaista siviiliä sai surmansa punaisten khmerien hyökkäyksessä. Seuraavassa kuussa vietnamilaiset hyökkäsivät maahan puolustusministeri Võ Nguyên Giápin johdolla. Vaikka Giáp uskoikin antaneen kambodžalaisille opetuksen, Pol Pot julisti voittoa, kun vietnamilaiset perääntyivät Giápin käskystä tammikuussa 1978. Samaan aikaan Pol Potin kenraali Tal Mok puhdisti maata. Puhdistus osui ankarimmin itäiselle alueella, jota pidettiin maltillisimpana alueena. Se oli myös Vietnamin rajaseutua.


title: Demokraattinen Kamputsea

text: Toukokuussa 1978 So Phim johti itäisen alueen kansannousua, jonka jälkeen puhdistukset raaistuivat. Marraskuussa Vorn Vet yritti vallankumousta, ja pian Vietnamissa oli kymmeniä tuhansia kambodžalaisia pakolaisia. Joulukuussa 1978 Radio Hanoissa ilmoitettiin Kamputsean kansallisen vapautusrintaman perustamisesta. Siihen kuului Pol Potia vastustaneita maanpakolaisia. Vietnamissa päätettiin pian tämän jälkeen aloittaa sotatoimet punaisten khmerien hallituksen syrjäyttymiseksi. Joulukuun 22. päivänä 120 000 sotilaan joukko tunkeutui Kambodžaan. Taistelut kestivät vain 17 päivää, ja Phnom Penh antautui 7. tammikuuta 1979.


title: Demokraattinen Kamputsea

text: Vietnam asetti Kambodžan johtoon Kamputsean kansantasavallan. Sitä ei kuitenkaan tunnustettu yleisesti, vaan Pol Potin johtamat punaiset khmerit olivat vielä tämän jälkeen Kambodžan virallinen edustaja. Sotatila jatkui maassa pitkään, ja vuoteen 1985 mennessä punakhmerit oli ajettu pois maasta Thaimaahan. Vuonna 1989 Vietnamin joukot lähtivät maasta.


title: Demokraattinen Kamputsea

text: Pol Potin mukaan Kambodža jakautui ennen vallankumousta viiteen väestöryhmään: talonpoikiin, työläisiin, porvareihin, kapitalisteihin ja feodalisteihin. Demokraattisen Kamputsean perustuslaki jakoi kansan työläisiin, talonpoikiin ja ”muihin Kamputsean työntekijöihin”. Punaiset khmerit eivät sallineet muutokseen minkäänlaista siirtymävaihetta, jollainen oli ollut esimerkiksi Kiinassa, missä sallittiin paikallisten maanomistajien ja porvarien olla mukana rakentamassa sosialistista yhteiskuntaa.


title: Demokraattinen Kamputsea

text: Ihmiset jaettiin yhteiskunnallisesti myös poliittisesti epäilyttäviin ”uusiin ihmisiin” ja luotettaviin ”vanhoihin ihmisiin”. Ensimmäiseen ryhmään kuuluivat punaisten khmerien voiton jälkeen kaupungeista pois ajetut ihmiset ja jälkimmäiseen ryhmään kuuluivat köyhät ja alemman keskiluokan talonpojat. ”Uusia ihmisiä” pidettiin käytännössä orjatyövoimana. He joutuivat usein muuttamaan, ja he työskentelivät kaikista raskaimmissa töissä ja vaikeimmissa olosuhteissa. Heidät erotettiin muusta kansasta, ja he saivat heikoimmat riisimaat, minkä takia vuoden 1977 ruokapula iski heihin kaikista kovimmin. ”Vanhat ihmiset” olivat käytännössä paremmassa asemassa, ja he saivatkin esimerkiksi jäädä kotikyliinsä asumaan, mutta hekin saattoivat joutua paikoin riiston kohteiksi.


title: Demokraattinen Kamputsea

text: Demokraattisen Kamputsen perustuslain maassa oli uskonnonvapaus, mutta sen mukaan kaikki taantumukselliset ja valtiolle sekä kansalle vahingolliset uskonnot olivat kiellettyjä. Noin 85 prosenttia maan asukkaista oli theravada-buddhalaisia. Sisällissodan aikana punaiset khmerit olivat vielä hyväksyneet buddhalaiset munkit, joita oli maassa 40 000–60 000. Demokraattisen Kamputsean perustamisen jälkeen munkkeja alettiin vainota ja heitä pidettiinkin yhteiskunnan loisina. Monia teloitettiin ja pakotettiin orjatyöhön. Lisäksi temppeleitä ja pagodeita tuhottiin tai muutettiin varastoiksi tai vankiloiksi. Buddhalaisten lisäksi maan kristityt ja islaminuskoiset vähemmistöt joutuivat vainotuiksi. Phnom Penhin roomalaiskatolinen katedraali tuhottiin täysin ja lisäksi monia kristittyjä ja islaminuskoisia johtajia tapettiin.


title: Demokraattinen Kamputsea

text: Koulutus ja terveydenhuolto olivat Demokraattisessa Kamputseassa rappiolla, sillä koulutettuja ihmisiä pidettiin vihollisina. Monia opettajia ja lääkäreitä tapettiin, ja monet säilyttivät henkensä vain salaamalla oikean henkilöllisyytensä. Koululaitoksen tärkein tehtävä oli vallankumouksellisten arvojen istuttaminen lapsiin. Terveydenhoitoon käytetyt tilat olivat todella huonoja, ja kansan odotettiin lähinnä tukeutuvan perinteisiin kasvi- tai yrttilääkkeisiin, jotka olivat usein tehottomia. Vain puolueen ja armeijan korkea-arvoisella eliitillä oli mahdollisuus länsimaiseen lääketieteeseen ja kunnon sairaaloihin.


title: Demokraattinen Kamputsea

text: Punaisten khmerien talouspolitiikka muistutti hieman Kiinan Suurta harppausta ja oli ehkä saanut siitä myös vaikutteita. Vuonna 1974 punakhmerit muodostivat hallitsemillaan alueillaan järjestelmän, jossa talonpojat omistivat edelleen maansa ja maatalousvälineet, mutta ne olivat kuitenkin lainattu yhteisölle. Seuraavana vuonna yksityisomistus lakkautettiin ja sadosta tuli yhteistä omaisuutta. Punaiset khmerit pyrkivät taloudelliseen omavaraisuuteen, ja he lakkauttivat rahan. Kaupankäyntiä voitiin tehdä vain vaihtokaupoilla. Riisistä tuli tärkein vaihtokauppojen väline. Ulkomaankauppa lakkautettiin lähes kokonaan, vaikka sitäkin käytiin hieman vuosien 1976 ja 1977 vaihteessa. Punaiset khmerit uskoivat päästävänsä irti massojen tuotantovoiman laittamalla väestön tekemään töitä työprikaateissa. Maanlaajuisen kasteluverkoston ansiosta toivottiin, että maasta saataisiin riisisatoja ympäri vuoden.


title: Demokraattinen Kamputsea

text: Demokraattinen Kamputsea ei siirtynyt kuitenkaan täydelliseen maatalousyhteiskuntaan. Sisällissota ja väestön pakkosiirto olivat raunioittaneet teollisuuden. Punaiset khmerit sallivat joidenkin työläisten palata takaisin kaupunkiin avatakseen muutamia tehtaita. Maassa uskottiin myös kansanjoukkojen keksimiskykyyn ja tekniseen taitoon. Suhtautuminen näkyy myös maan vaakunassa, sillä siinäkin on riisin ja kastelukanavien lisäksi savua tupruttava tehdas.


title: Maire Lindholm

text: Maire Lindholm (s. 1930 Janakkala) on suomalainen jousiampuja ja maailmanmestari.


title: Maire Lindholm

text: Vuoden 1963 MM-kilpailuissa Lindholm sijoittui henkilökohtaisessa kilpailussa viidenneksi ja sai joukkuekilpailussa hopeaa. Vuonna 1965 Lindholm voitti naisten yksilökilpailun maailmanmestaruuden Västeråsissa 1965 tuloksella 2 214, jolla hän voitti toiseksi sijoittuneen eteläafrikkalaisen Ann Schlebuschin kymmenellä pisteellä. Joukkuekilpailussa Suomi (6 340) otti hopeaa Yhdysvaltojen (6 358) jälkeen. Lindholm valittiin vuonna 1965 Vuoden urheilija -äänestyksessä vuoden naisurheilijaksi.


title: Maire Lindholm

text: Pohjoismaiden-mestaruuskilpailuissa Lindholm voitti kultaa yksilö- sekä joukkuekilpailussa vuonna 1966. Suomen mestaruuden hän voitti vuosina 1965 ja 1966. Vuonna 2006 Lindholmille myönnettiin Pro Urheilu -palkinto.


title: Ramppikulma

text: Ramppikulma eli ylityskulma mittaa ajoneuvon kykyä kulkea rampin tai muun esteen yli ilman että sen pohja koskee maahan. Se tarkoittaa kahden etu- ja takapyöriä tangentiaalisesti sivuavan ja akselien puolivälissä pohjan alimmassa kohdassa toisensa leikkaavan suoran terävintä kulmaa.


title: Ramppikulma

text: Rampin sisäkulmalla tarkoitetaan lähtötason ja rampin välistä kulmaa.


title: NURBS

text: NURBS (Non-uniform rational basis spline) on matemaattinen malli, jota käytetään käyrien ja pintojen luomiseen ja esittämiseen tietokonegrafiikassa. Niitä käytetään suunnitteluprosessissa, esimerkiksi auton koreissa ja laivojen rungoissa, tarkan ja täsmällisen käyrän kuvauksen määrittämiseen. NURBS-käyrät pystyvät esittämään mitä tahansa luonnollista tai keinotekoista pintaa. Niiden etuna on lisäksi resoluutiovapaus, ja niiden kokoa voidaan muuttaa laadusta tinkimättä.


title: NURBS

text: Ranskalaiset autoinsinöörit kehittivät NURBS-mallinnuksen 1950-luvulla. Sen tarkoitus oli esittää matemaattisesti tarkkoja, muodoltaan epäsäännöllisiä pintoja autojen korien ja laivojen runkojen suunnittelu- ja kehittelyprosessissa. Näitä pintoja pystyttiin käyttämään aina tarpeen vaatiessa ja muokkaamaan helposti. Ennen tätä suunnittelijat ja insinöörit joutuivat käyttämään kaikkiin käyräesityksiin fysikaalista mallia, mikä teki muuntamisesta vaikeaa, ilman että malli luotiin ensin uudelleen.


title: NURBS

text: NURBS-mallinnuksen kehittivät alun perin toisistaan tietämättä Renaultin insinööri Pierre Bezier ja Paul de Casteljau, joka toimi Citroenin leivissä matemaatikko-fyysikkona. De Casteljau kehitti mallin ensin iteroimalla affiinisia polygoniverkkoyhdistelmiä luodakseen sileitä pintoja. Hän ei julkaissut työtään yleisesti, vaan antoi sen Citroenin yksityiseen käyttöön. Bezier, joka työskenteli sylinterin hiukkasten parissa saavuttaakseen saman päämäärän, kuitenkin julkaisi työnsä. Tämän vuoksi käyrät tunnetaan nykyään Bezier -käyrinä tietokonegrafiikan alalla. De Castejaun työpanos tunnustetaan Casteljaun algoritmin muodossa, jota yleisesti käytetään Bezier -käyriä arvioidessa.


title: NURBS

text: 1960-luvulla havaittiin, että epäyhdenmukaiset, rationaaliset B-käyrät ovat jatkeita Bezier-käyristä, joita pidetään yhdenmukaisina, rationaalisina B-käyrinä.


title: NURBS

text: NURBS-käyriä käytettiin alun perin ainoastaan autoyhtiöiden CAD-tiedostomuodoissa.


title: NURBS

text: Silicon Graphics -yhtiön järjestelmät käyttivät ensimmäisinä saatavilla olevien NURBS-käyrien ja pinnoitteiden ajantasaista, interaktiivista renderointimenetelmää vuonna 1989. Nykyään NURBS-käyrät ja pinnat sisällytetään lukemattomiin ammatillisiin grafiikkamenetelmiin, kuten Cobalt-, Maya- ja Blender -menetelmiin sekä tietokoneavusteiseen suunnitteluun (CAD, Computer-aided design), valmistukseen (CAM, Computer-aided manufacturing) ja tekniikkaan (CAE, Computer-aided engineering).


title: NURBS

text: NURBS-käyrät ovat epäyhdenmukaisia siinä mielessä, että osaa käyrästä voidaan hallita ja muuttaa vaikuttamatta koko käyrään, ilman että se pitää laskea uudelleen. Ne esitetään rationaalisen, kahden polynomin yhtälön avulla vastakohtana yhden polynomin yhtälölle, jota käytetään monissa käyrissä. Tämä on selitys sille, miksi NURBS-mallinnusta hyödynnetään aerodynamiikassa ja auton koreissa. NURBS -mallinnus käyttää B-käyrää (B-spline, basis spline), josta nimi Non-uniform rational B-splines, NURBS, juontaa juurensa.


title: NURBS

text: NURBS-käyrä on yksiulotteinen digitaalinen rakenne, kun taas pinta on kaksiulotteinen. NURBS-käyrien periaatteet voidaan kuitenkin yleistää kahteen tai useampaan ulottuvuuteen.


title: NURBS

text: NURBS-käyrät määritellään kolmen eri komponentin mukaan:


title: Lea Hilokoski

text: Lea Irene Hilokoski (24. heinäkuuta 1944 Helsinki – 16. marraskuuta 2007 Helsinki) oli suomalainen keilaaja, maailmanmestari ja Euroopan mestari. Hän edusti seuratasolla Keilanaisia, Strikerseja ja 69 Mercuria.


title: Lea Hilokoski

text: Vasenkätisenä keilannut Hilokoski voitti vuonna 1967 maailmanmestaruuden neljän sekä viiden naisen joukkuekilpailussa. Euroopan mestaruuksia Hilokoskelle kertyi kolme, samaten himmeämpiä EM-mitaleita.


title: Lea Hilokoski

text: Hilokosken veli Leo Hilokoski on myös menestyksekäs keilaaja. Hilokoski valittiin vuonna 1977 Vuoden urheilija -äänestyksessä vuoden naisurheilijaksi. Suomen Keilailuliiton arvokkaimman pelaajaneulan, timanttisen, Hilokoski sai järjestysnumerolla kaksi. Ammatiltaan Hilokoski oli konttoristi. Hän kuoli marraskuussa 2007 vaikeaan sairauteen 63-vuotiaana.


title: Uladzimir Jarmošyn

text: Uladzimir Vasilevitš Jarmošyn (, , s. 26. lokakuuta 1942 Pronskissa Neuvostoliitossa) toimi Valko-Venäjän pääministerinä vuosina 2000-2001.


title: Uladzimir Jarmošyn

text: Koulutukseltaan Jarmošyn on (1964) Novotšerkasskin polyteknisestä instituutista (nykyisin Etelä-Venäjän polytekninen yliopisto) ja myöhemmin siviili-ilmailun akatemiasta (1989) valmistunut mekaniikkainsinööri ja tuotannonsuunnittelija. .


title: Uladzimir Jarmošyn

text: Vuosina 1995-2000 Jarmošyn toimi Minskin kaupunginjohtajana. Hänet nimitettiin kevättalvella 2000 Sjarhei Linhin seuraajaksi Valko-Venäjän pääministeriksi (ministerineuvoston puheenjohtajaksi). Puolitoista vuotta myöhemmin 21. syyskuuta 2001 Valko-Venäjän uudelleen valittu presidentti Aljaksandr Lukašenka hyväksyi aiemman hallituksen eron. Pian Jarmošynia seurasi pääministerinä Henadz Navitski 1. lokakuuta 2001.


title: Uladzimir Jarmošyn

text: Vuonna 2004 Jarmošyn muutti pysyvästi Moskovaan.


title: Suuri kaalihuijaus

text: Suuri kaalihuijaus: Kirjoituksia yhteiskunnallisesta tietämättömyydestä on Tommi Uschanovin vuonna 2010 ilmestynyt kirja. Nimensä kirja on saanut Yhdysvalloissa vuosikymmenien ajan säilyneestä paikkansapitämättömästä huhusta, jonka mukaan jokin ”byrokraattinen taho” on antanut 26 911 sanan pituisen yksinomaan kaalia koskevan määräyksen.


title: Äyriäishuuhkaja

text: Äyriäishuuhkaja ("Bubo blakistoni") on pöllöihin kuuluva lintu. Se on kuuluu huuhkajien alaryhmään, joka on erikoistunut metsästämään jokien ranta-alueilla. Lintu on aiemmin kuulunut sukuun kalahuuhkajat ("Ketupa").


title: Äyriäishuuhkaja

text: Äyriäishuuhkajan elinaluetta ovat rantametsiköt, joissa on suuria vanhoja puita pesimäpaikaksi, lähellä järviä, jokia, lähteitä ja matalikkoja, jotka eivät jäädy talvella. Se syö kaloja ja sammakkoeläimiä mutta myös pieniä nisäkkäitä ja lintuja aina pyyhyn asti. Se syö myös raatoja.


title: Äyriäishuuhkaja

text: Äyriäispöllö voi olla suurin pöllölaji, se on kooltaan 60–72 cm. Uros painaa 3–3,75 kg, naaras 3–3,75 kg asti. Siipien kärkiväli voi olla 185–240 cm. Ulkoisesti se näyttää euraasialaiselta huuhkajalta, mutta on vaaleampi ja sillä on leveät takkuiset korvatupsut. Sen yläpuoli on viirullinen ruskeankeltainen, yläpuoli on ruskeankeltainen. Kurkku on valkoinen. Silmäterä on keltainen (huuhkajalla oranssi).


title: Äyriäishuuhkaja

text: Lintu on erittäin uhanalainen, sillä sen elinalueet, jokien rantametsiköt, ovat vähentyneet rantojen rakentamisen vuoksi. Japanissa on 100–150 lintua, joista 20 on pesivää paria. Aasian mantereella populaatio on paljon suurempi, ehkä tuhansia.


title: Äyriäishuuhkaja

text: Henry Seebohm nimesi linnun englantilaisen luonnontieteilijän Thomas Blakistonin mukaan, joka on ottanut kiinni alkuperäisen yksilön Hakodatessa Hokkaidōssa Japanissa vuonna 1883.


title: Äyriäishuuhkaja

text: Sillä on kaksi alalajia:


title: Sirkka Osmala

text: Sirkka Osmala (17. helmikuuta 1928 Viipuri – 27. tammikuuta 1997) oli suomalainen näyttelijä.


title: Hr. Ms. De Zeven Provinciën

text: Hr. Ms. De Zeven Provinciën tai vastaava on ollut kahdeksan Alankomaiden laivaston aluksen nimenä.


title: Zeven Provinciën (1643)

text: Zeven Provinciën oli 32–40-tykkinen Amsterdamin amiraliteetin linjalaiva, joka oli palveluksessa 1643–1659.


title: Zeven Provinciën (1643)

text: "Zeven Provinciën" oli vuodesta 1652 vara-amiraali Jan van Galenin lippulaivana Välimerellä, jossa se otti osaa Elban taisteluun 28. elokuuta 1652 ja Livornon taisteluun 14. maaliskuuta 1653. Vuodesta 1655 alus oli vara-amiraali Michiel de Ruyterin lippulaivana Portugalissa ja Itämerellä aina vuoteen 1659.


title: De Zeven Provinciën (1665)

text: De Zeven Provinciën oli 80-tykkinen Maasin amiraliteetin (Rotterdam) linjalaiva, jonka laivanrakentaja Salomon Jansz van den Tempel valmisti 1664–1665.


title: De Zeven Provinciën (1665)

text: "De Zeven Provinciën" oli amiraali Michiel de Ruyterin lippulaivana 1. huhtikuuta 1666 alkaen toisessa Englannin–Hollannin sodassa, jossa se otti osaa kesäkuussa Hollannin tasavallalle voitokkaaseen neljän päivän taisteluun ja heinäkuussa katkeraan puolustustaisteluun Pyhän Jaakon päivän taistelussa. Alus oli komentoaluksena, kun Hollannin armeija sulki 1667 Thamesin suu Medwayn iskun aikana. Alus selvisi sodasta suhteellisen vähin vaurioin, vaikka menettikin neljän päivän taistelussa osan mastoistaan.


title: De Zeven Provinciën (1665)

text: Alus oli edelleen de Ruyterin lippulaivana kolmannessa Englannin–Hollannin sodassa 1672–1673. Se osallistui sodassa Englannin ja Ranskan laivastoja vastaan Solebayn taisteluun 28. toukokuuta 1672, Schoonevaldin taisteluihin 28. toukokuuta 1672 sekä 4. kesäkuuta 1673 ja Texelin taisteluun 11. elokuuta 1673. Alus teki purjehduksen Martiniquelle ja muille Karibian saarille 1674, minkä jälkeen se makasi seuraavat vuodet lähinnä ankkurissa.


title: De Zeven Provinciën (1665)

text: Alus teki 1678 Välimerellä purjehduksen, mutta muuten se ei osallistunut Ranskan vastaisen sodan (1689-1697) alkuvuosien tapahtumiin. Alus palasi merelle 1691 ja seuraavana vuonna se oli Philips van Almonden lippulaivana. Se oli aseistettu ainoastaan 76 tykillä, kun alus osallistui Barfleurin 19. toukokuuta ja La Hoguen taisteluihin 22.-24. toukokuuta. Vuoden lopulla alus poistettiin palveluksesta. Alus vaurioitui korjauskelvottomaksi taistelussa 1694, ja se oli romutettava.


title: Kalifornianpensasnärhi

text: Kalifornianpensasnärhi ("Aphelocoma californica") on Pohjois-Amerikassa tavattava varisten heimoon kuuluva varpuslintu, joka katsottiin aiemmin kuuluvan samaan lajiin kahden muun pensasnärhen kanssa. Se on kooltaan 27–31 cm, ja sitä tavataan tammimetsistä, pensaikoista ja pensaikkomailta. Laji käyttää ravinnokseen kesäisin hyönteisiä ja hedelmiä ja talvisin tammenterhoja, pähkinöitä ja heinien siemeniä, ja sille on tavanomaista varastoida ruokaansa.


title: Kalifornianpensasnärhi

text: Aikaisemmin kalifornianpensasnärhen floridanpensasnärhen ("Aphelocoma coerulescens") ja isopensasnärhen ("Aphelocoma insularis") katsottiin olevan samaa lajia. Nykyisin näiden katsotaan jokaisen kuitenkin olevan oma lajinsa. Kalifornianpensasnärhellä on lähteestä riippuen neljästätoista kuuteentoista alalajia. Ne voidaan jakaa kolmeen ryhmään, jotka ovat:


title: Kalifornianpensasnärhi

text: Kooltaan kalifornianpensasnärhi on 27–31 cm. Päästään, siivistään ja pyrstöstään laji on väritykseltään sininen. Selkä on harmaa, ja siipien kupeissa on ruskeaa väriä. Päässä kalifornianpensasnärhellä on valkoinen silmäkulmajuova. Lajin kurkku, rinta ja vatsa ovat väritykseltään harmaat. Sukupuolet eivät eroa toisistaan värityksensä perusteella. Kalifornianpensasnärhen koko ja sinisen sävyt vaihtelevat hieman alalajeittain.


title: Kalifornianpensasnärhi

text: Kalifornianpensasnärheä tavataan Yhdysvaltain länsirannikolta etelään Meksikoon. Linnun elinympäristöä ovat tammimetsät ja tammea, mäntyä ja katajaa kasvavien metsien pensaikot ja kuivat pensaikkomaat. Lajia tavataan myös kaupunkialueiden puistoista, puutarhoista ja golfkentiltä.


title: Kalifornianpensasnärhi

text: Kalifornianpensasnärhet syövät kesäaikaan pääasiassa hyönteisiä ja hedelmiä, ja talvella niiden ravinto koostuu tammenterhoista, pähkinöistä, heinien siemenistä. Laji käy myös lintujen ruokintapaikoilla. Kalifornianpensasnärhille on tyypillistä kätkeä ruokaa varastoon. Linnut muistavat, missä kätköt sijaitsevat ja myös sen onko kätkössä huonommin säilyvää hyönteisravintoa vai pähkinöitä ja siemeniä, jotka säilyvät kauemmin. Linnut voivat ryövätä toistensa kätköjä, minkä vuoksi ne siirtävät kätköjään paikasta toiseen.


title: Kalifornianpensasnärhi

text: Kalifornianpensasnärhen pesä sijaitsee tammessa, männyssä tai pensaikossa. Pesä on kuppimainen, ja heinistä, risuista ja eläinten karvoista rakennettu. Sekä koiras- että naaraskalifornianpensasnärhet osallistuvat pesän rakentamiseen. Naaras munii yhdestä viiteen vaalean vihreää tai harmaata ruskeapilkullista munaa. Munia haudotaan vajaat kolme viikkoa.


title: Zeven Provinciën (1694)

text: Zeven Provinciën oli 92–94-tykkinen Rotterdamin amiraliteetin kolmikantinen linjalaiva, joka oli palveluksessa 1694-1706.


title: Zeven Provinciën (1694)

text: "Zeven Provinciën" oli vuodesta 1696 vara-amiraali Gerard Callenburghin lippulaivana vara-amiraali Philips van Almonden komentamassa laivastossa. Espanjan perimyssodassa alus oli 1702–1703 osa Englannin ja Alankomaiden yhdistynyttä laivastoa Välimerellä, ja se oli Philips van der Goesin lippulaivana. Se osallistui muun muassa Vigon taisteluun 12. lokakuuta 1702, Cádizin valtaukseen 1702 ja oli Paulus van der Dussenin lippulaivana Barcelonan piirityksessä 1705.


title: Zeven Provinciën (1694)

text: Alus haaksirikkoutui ajettuaan matalikolle 1706.


title: Kangas (Kouvola)

text: Kankaan kaupunginosa on alue, jossa Kouvolan keskusta sijaitsee. Alue on kaupungin ja Kouvolan seudun hallinnon, ja Kymenlaakson keskus. Alue on kuitenkin myös asuntoalue, johon kuuluu keskustan puistojen lisäksi myös urheilualueita, kuten Urheilupuisto ja Palomäki. Kouvolan keskusta-alueella asuu noin 4 835 asukasta. Pääosa keskustan asukkaista eli noin 90 % asuu kerrostaloissa, pientaloissa noin 10 %. Keskustan asukasluku on kasvanut kymmenessä vuodessa noin 400 asukkaalla. Alueelle on kaavoitettu uusia tontteja muun muassa Pohjolankulman alueelle. Lähivuosien kaavoitusohjelmassa on lisäksi uusi asuinalue Kotiharjuntien ja Kauppalankadun kulmaan. Pohjola-talo ja Hansakeskus sijaitsevat Kankaan kaupunginosassa.


title: Bangura

text: Bangura on seuraavien henkilöiden sukunimi:


title: Burrows

text: Burrows on muun muassa seuraavien henkilöiden sukunimi:


title: Chengdu J-20

text:
Chengdu J-20 on Kiinan kansantasavallan viidennen sukupolven suihkuhävittäjä.
Konetta rakennettiin 2010 loppupuolella kaksi prototyyppiä, joilla tehtiin rullaustestejä loppuvuodesta, jolloin siitä julkaistiin kuvia internetissä. Kone teki ensilentonsa 11. tammikuuta 2011. Koneen on arvioitu tulevan käyttöön vuosina 2017–2019.


title: Chengdu J-20

text: Chengdu J-20 on suuren AVIC-teollisuuskonsernin tytäryhtiö Chengdu CAIC:n (Chengdu Aircraft Industry Corp.) tuote. Amerikkalaislähteiden mukaan häivehävittäjä J-20:n suunnittelussa on käytetty hyväksi Yhdysvalloista vuonna 2007 varastettuja häivehävittäjä F-35:n suunnitteluaineistoja. Koneiden todetaan muistuttavan monelta osin suuresti toisiaan.


title: EuroCup Challenge

text: EuroCup Challenge oli vuosina 2003–2007 Euroopassa pelattu koripallosarja, johon osallistuivat FIBA Europen seurat. Joka vuosi turnauksen finalistit saivat osallistumisoikeuden seuraavan kauden EuroChallenge-turnaukseen, joka on nykyään kolmanneksi korkein kilpailu Europpassa Euroliigan ja ULEB Eurocupin jälkeen.


title: Vastakulttuuri

text: Vastakulttuuri on kulttuurin muoto, joka on tietoisesti etäännytetty vallitsevasta kulttuurista. Käsitteen luojana pidetään kulttuurihistorioitsija Theodore Roszakia.


title: Vastakulttuuri

text: Vastakulttuuriksi kutsutaan yleensä jotain ryhmää tai liikettä, joka vastustaa yhteiskunnassa vallitsevaa kulttuuria tai hylkää sen täysin. Vastakulttuurit ovat usein poliittisesti aktiivisia ja pyrkivät vaikuttamaan yhteiskunnalliseen kehitykseen tarjoamalla vaihtoehtoisia tapoja elää ja ajatella.


title: Todd

text: Todd on muun muassa seuraavien henkilöiden sukunimi:


title: South Dennis (Massachusetts)

text: South Dennis on niin sanottu väestönlaskennallinen paikkakunta Dennisin kunnassa, Massachusettsissa. Se sijaitsee Cape Codin niemimaalla, ja siellä oli 3 662 asukasta vuonna 2007.


title: South Dennis

text: South Dennis voi viitata ainakin seuraaviin paikkakuntiin:


title: Mgła

text: Mgła (suom. "Sumu") on puolalainen black metal -yhtye. Sen perusti vuonna 2000 Krakovassa Mikołaj "M." Żentara.


title: Mgła

text: EP:t


title: Likaiset kädet (elokuva)

text: Likaiset kädet on Aki Kaurismäen ohjaama suomalainen televisioelokuva vuodelta 1989. Se on Kaurismäen ainoa televisioelokuva ja perustuu dialogia myöten Jean-Paul Sartren näytelmään "Likaiset kädet".


title: Likaiset kädet (elokuva)

text: Elokuva poikkeaa Kaurismäen muusta tuotannosta ilmeeltään, sillä kuvaajana ei ole Kaurismäen vakiokuvaaja Timo Salminen vaan Yleisradion kuvaaja Matti Kurkikangas.


title: Jaffrey

text: Jaffrey on kunta New Hampshiressä, Yhdysvalloissa. Se sijaitsee Cheshiren piirikunnassa. Vuonna 2009 kunnassa arvioitiin olevan 5 736 asukasta. Noin puolet niistä asuu samannimisessä keskuskylässä, joka sijaitsee Contoocookjoen varrella. Jaffreyssä on Mount Monadnock -vuori, jonka on sanottu olevan Fujin jälkeen maailman toiseksi suosituin vuori retkeilyyn. Mount Monadnock sijaitsee Monadnockin osavaltionpuistossa.


title: UnSun

text: UnSun on puolalainen goottimetallia soittava yhtye, jonka on perustanut death metal -yhtye Vaderin ex-kitaristi Maurycy Stefanowicz vuonna 2006.Entiset jäsenet


title: UnSun

text: Studioalbumit


title: UnSun

text: Demot


title: The End of Life

text: The End of Life on puolalaisen goottimetalli-yhtye UnSunin ensimmäinen studioalbumi, joka on julkaistu vuonna 2008.


title: Clinic for Dolls

text: Clinic for Dolls on puolalaisen goottimetalli-yhtye UnSunin toinen studioalbumi, joka on julkaistu vuonna 2010.


title: Groza

text: Groza (suom. "kauhu") on puolalaisen black metal -yhtye Mgłan ensimmäinen studioalbumi, joka on julkaistu vuonna 2008. Albumista on julkaistu myös rajoitettu 500:n kappaleen vinyylipainos.


title: Further Down the Nest

text: Further Down the Nest on puolalaisen black metal -yhtye Mgłan EP-levy, joka on julkaistu vuonna 2007.


title: Pidä huivista kiinni, Tatjana

text: Pidä huivista kiinni, Tatjana on vuonna 1994 ensi-iltansa saanut Aki Kaurismäen ohjaama mustavalkoinen komediaelokuva.


title: Pidä huivista kiinni, Tatjana

text: Elokuva kertoo kahdesta suomalaisesta miehestä, jotka tarjoavat virolaiselle ja valkovenäläiselle naiselle kyydin. Kielimuurista huolimatta nämä hyvin erilaiset ihmiset löytävät toisensa.


title: Pidä huivista kiinni, Tatjana

text: Kaurismäki sai elokuvasta tuottaja-Jussin ja Timo Salminen kuvaus-Jussin.


title: Mdłości

text: Mdłości (suom. "Pahoinvointi") on puolalaisen black metal -yhtye Mgłan EP-levy, joka on julkaistu vuonna 2006. Albumi on rajoitettu 500:n 7" painokseen.


title: Presence (Mgłan albumi)

text: Presence on puolalaisen black metal -yhtye Mgłan EP-levy, joka on julkaistu vuonna 2006.


title: Pippuripurkkipistooli

text: Pippuripurkkipistooli Pippuripurkkiaseen keksi massachusettsilainen aseseppä Ethan Allen (1806-71) 1830-luvulla. Niissä oli 4-6 pyörivää piipua. Aseen nimen kerrotaan syntyneen siitä, että se laukesi joskus vahingossa kaikki piiput yhtä aikaa "pippuroiden" kaiken edestään.


title: Pippuripurkkipistooli

text: Kaksitoimisen laukaisukoneiston ansiosta, sillä voitiin ampua useita laukauksia nopeasti. Aseen laukaisemiseen ja seuraavan piipun kääntämiseen tarvittiin vain yksi liipasimen veto. Pippuripurkkipistoolit eivät kuitenkaan olleet erityisen tarkkoja.


title: Pippuripurkkipistooli

text: Pippuripurkkipistoolin syrjäytti jo pian teknisesti huomattavasti kehittyneempi revolveri, minkä vuoksi sen valmistus pääsääntöisesti lopetettiin jo 1860-luvulla.


title: Crushing the Holy Trinity (Holy Spirit)

text: Crushing the Holy Trinity (Holy Spirit) on puolalaisen black metal -yhtye Mgłan ja suomalaisen black metal -yhtye Exordiumin split-albumi, joka on julkaistu vuonna 2005.


title: Crushing the Holy Trinity (Holy Spirit)

text: Mgła


title: Crushing the Holy Trinity (Holy Spirit)

text: Exordium


title: Leningrad Cowboys Meet Moses

text: Leningrad Cowboys Meet Moses on vuonna 1994 ensi-iltansa saanut Aki Kaurismäen ohjaama ja käsikirjoittama komediaelokuva. Se on jatko-osa "Leningrad Cowboys Go America" -elokuvalle. Tarinan ovat tehneet Sakke Järvenpää, Mato Valtonen ja Kaurismäki. Siinä kovasti yhtyeen entistä manageria Vladimiria muistuttava Mooses johdattaa yhtyeen takaisin kotiin läpi Euroopan.


title: Leningrad Cowboys Meet Moses

text: Vuonna 1989 valmistunut "Leningrad Cowboys Go America" -elokuva oli tehnyt ”maailman huonoimmasta rockbändistä” käsitteen ja kulttiyhtyeen myös – ehkäpä enemmänkin – Suomen ulkopuolella. Kaurismäen toinen Leningrad Cowboys -elokuva kuvattiin Yhdysvalloissa ja Keski-Euroopassa syksyllä 1993, jolloin yhtyeen suosio oli uudessa nousussa, lähinnä Helsingin Senaatintorilla kesäkuussa 1993 Puna-armeijan kuoron ja orkesterin kanssa järjestetyn yhteiskonsertin ansiosta. Tässä konsertissa kuvatusta materiaalista Kaurismäki muokkasi kolmanneksi Leningrad Cowboys -elokuvaksi "Total Balalaika Shown", joka sai teatteriensi-iltansa kesällä 1994, muutamaa kuukautta "Leningrad Cowboys Meet Moses" -elokuvan ensi-illan jälkeen.


title: Leningrad Cowboys Meet Moses

text: "Leningrad Cowboys Meet Moses" -elokuvan menestys jäi Suomessa varsin vaatimattomaksi; sen näki vain 5 517 maksanutta katsojaa. Suurin osa niin koti- kuin ulkomaisistakin kriitikoista tyrmäsi elokuvan, ja kotimaisen kritiikin tiivisti Kari Uusitalo Hyvinkään Sanomissa: ”Tulos on vieläkin rapsodisempi kuin edellisellä kerralla "(Leningrad Cowboys Go America)", eikä huvittavuudessaan enää yhtä huvittava. Jonkinlainen väsähtänyt väljähtyneisyys tuntuu paistavan juonen kuljettelussa ja yksittäisten tilanteiden rakentelussa.” Suorasanaisin oli Pekka Eronen Etelä-Suomen Sanomiin vuonna 2000 laatimassaan televisioesityksen arvostelussa: ”"Leningrad Cowboys Meet Moses" olisi saanut jäädä vaikka tekemättä.”


title: Leningrad Cowboys Meet Moses

text: "Leningrad Cowboys Meet Moses" jäi Aki Kaurismäen ja hänen pitkäaikaisen luottonäyttelijänsä Matti Pellonpään viimeiseksi yhteiseksi projektiksi ja ylipäänsä Pellonpään viimeiseksi kokoillan kotimaiseksi elokuvaksi. Pellonpää nähtiin myöhemmin vielä Gilles Charmantin ohjaamassa "Iron Horsemen" -elokuvassa ja Aku Louhimiehen puolipitkässä oppilastyössä "Sirpaleita". Kaurismäki omisti seuraavan, vuonna 1996 valmistuneen pitkän elokuvansa "Kauas pilvet karkaavat" heinäkuussa 1995 kuolleen Pellonpään muistolle.


title: Leningrad Cowboys Meet Moses

text: "Leningrad Cowboys Meet Moses" -elokuva myytiin ulkomaille Belgiaan, Itävaltaan, Japaniin, Kanadaan, Puolaan, Ranskaan, Ruotsiin, Saksaan ja Sveitsiin. Elokuvan maailmanensi-ilta oli Berliinin elokuvajuhlilla 15. helmikuuta 1994.


title: Panzer X

text: Panzer X on puolalainen heavy metal -yhtye, joka toimii Vaderinin kitaristin Piotr Wiwczarekin sivuprojektina. Kappaleiden sanat käsittelevät sotaa, elämää ja kuolemaa.Entiset jäsenet


title: Zamana

text: Zamana (Замана, suomeksi ”Aika”) on Venäjällä Dagestanin pääkaupungissa Mahatškalassa ilmestyvä darginkielinen sanomalehti.


title: Zamana

text: Zamana on perustettu vuonna 1921 nimellä "Dagistanna muhtarijat" (”Autonominen Dagestan”). Aluksi se ilmestyi arabialaisella, myöhemmin latinalaisella ja vuodesta 1938 lähtien kyrillisellä kirjaimistolla. Lehden niminä on ollut muun muassa "Šura Dagistan", "Dargan", "Kolhozla bairah" ja "Dagistanna pravda". Vuonna 1961 se sai nimen "Leninna bairah" (”Leninin lippu”). 1970-luvun alussa lehteä julkaistin kolmesti viikossa 23 000 kappaleen painoksena.


title: Zamana

text: Nykyään Zamana ilmestyy kerran viikossa A3-kokoisena ja 20-sivuisena. Painosmäärä oli vuoden 2010 lopussa noin 3 500 kappaletta. Lehden teemoja ovat Dagestanin yhteiskuntaelämä sekä dargien kulttuuri ja historia. Julkaisijoina toimivat tasavallan hallitus ja kansalliskokous. Päätoimittaja on Gazimagomed Jusupov.


title: Steel Fist

text: Steel Fist on puolalaisen heavy metal -yhtye Panzer X:n EP-levy, joka on julkaistu vuonna 2006.


title: Esqarial

text: Esqarial on puolalainen teknisen death metalin yhtye, joka on perustettu vuonna 1991.Entiset jäsenet


title: Iso Suola-aavikko

text: Iso Suola-aavikko tai Dasht-e Kavir () eli Kavirin aavikko on noin 55 000 neliökilometrin laajuinen aavikko Pohjois-Iranissa. Aavikon pohjoisosa kuuluu Semnanin, eteläosa lähinnä Esfahanin ja itäosa paljolti Etelä-Khorasanin provinssiin.


title: Iso Suola-aavikko

text: Aavikon persiankielinen nimi on muodostettu sanoista "dasht" ’kivinen tasanko’ ja "kavir" ’suolasuo’. Dašt-e Kavirin merkitys on siten ’kivinen suolatasanko’. Encyclopedia Iranican mukaan aavikon paikallinen tai historiallinen nimi ei ole kuitenkaan Dasht-e Kavir, joka nimi lienee peräisin 1800-luvun ulkomaalaisilta löytöretkeilijöiltä. Muutamaa poikkeusta lukuun ottamatta paikalliset yhteisöt ovat tyypillisesti viitanneet paljaisiin aavikkotasankoihin nimillä kavīr, lūt, tai bīābān, ilman yksilöllistä nimeä. Suurimpaa aavikkoa kutsuttiin vain Isoksi kavīriksi (Kavīr-e bozorg).


title: Iso Suola-aavikko

text: Iso Suola-aavikon länsiosassa on Kavirin kansallispuisto, joka kuuluu Unescon biosfäärialueohjelmaan. Biosfäärialueella (4 200 km) asui vuonna 2002 noin 35 000 eri heimoihin kuuluvaa ihmistä. Kavirin kansallispuisto sijaitsee noin 100 kilometriä Qomista itään ja noin 120 kilometriä Teheranista kaakkoon. Iso Suola-aavikko jatkuu kauas tämän kansallispuiston itäpuolelle. Iso Suola-aavikko on noin 390 kilometriä leveä. Ulottuvuus pohjoisesta etelään on noin 150 kilometriä. Aavikon paimentolaisasukkaat tyypillisesti vaihtavat asuinpaikkaansa vuodenajan mukaan. He muuttavat syksyllä ja keväällä korkealla vuoristossa olevien laidunmaiden tai Suuren suola-aavikon luoteisten reunamaiden välillä, Khorasanin tai Semnanin rajan jommallekummalle puolelle, ja tuottavat lihaa myytäväksi Tehereniin.


title: Iso Suola-aavikko

text: Iso Suola-aavikko on alimmillaan noin 400 metriä merenpinnan yläpuolella. Aavikolla on suuria suolapannuja. Iso Suola-aavikko muodostaa etelämpänä sijaitsevan Ison Hiekka-aavikon kanssa pääosan Iranin keskitasangosta. Sen paikalla oli kymmeniä miljoonia vuosia sitten valtameri, jonka kuivuessa maaperään on jäänyt suolakerrostumia.


title: Iso Suola-aavikko

text: Aavikon vuotuinen sademäärä jää alle 100 millimetrin. Matkustamista ei suositella seudulle kesällä, sillä ilman lämpötila voi tälläin nousta 50 °C:een tai ylikin. Tammikuun keskilämpötila on 22 °C ja toukokuun 40 °C. Ilma on erittäin kuivaa. Ilman keskimääräinen suhteellinen kosteus on alle 30 %, kesällä se laskee joskus liki 0 prosenttiin.


title: Grzegorz Kupczyk

text: Grzegorz Kupczyk (s. 20. marraskuuta 1958) on puolalainen laulaja ja muusikko. Hänet tunnetaan parhaiten pitkästä urastaan heavy metal -yhtye Turbossa vuosina 1980-89 ja 1996-2007. Vuonna 1989 hän perusti yhdessä Maria Wietrzykowskan kanssa heavy metal -yhtye CETIn. Hän on työskennellyt myös yhtyeiden Esqarial, Chainsaw, Kruk, Non Iron, Aion, Red Pink ja Panzer X.


title: Grzegorz Kupczyk

text: 19. joulukuuta 2009 julkaistiin kirja "Confessions of Gregory Kupczyk", joka on laulajan elämäkerta.


title: Grzegorz Kupczyk

text: Turbo


title: Grzegorz Kupczyk

text: CETI


title: Grzegorz Kupczyk

text: Dragon


title: Grzegorz Kupczyk

text: Panzer X


title: Grzegorz Kupczyk

text: Non Iron


title: Grzegorz Kupczyk

text: Kruk


title: Grzegorz Kupczyk

text: Vierailut


title: Ala-arktinen

text: Ala-arktinen alue on tundran eteläosa, missä on melko peittävä ja rehevä kasvillisuus verrattuna yläarktiseen kylmyysaavikkoon ja eräissä luokituksissa myös keskiarktiseen alueeseen. Erään määritelmän mukaan ala-arktisella alueella on vuoden lämpimimmän kuukauden keskilämpötila noin 5-10 °C.


title: Charles Bertrand

text: Charles Maurice Guy Bertrand (s. 5. helmikuuta 1991 Pariisi, Ranska) on ranskalainen jääkiekkoilija, joka pelasi marraskuuhun 2018 saakka KHL-joukkue Sibir Novosibirskissä. Hän on pelipaikaltaan oikea laitahyökkääjä. Bertrand on yleisesti tunnettu hyökkäysorientoituna pelaajana, joka on nopea luistelija sekä hyvä pitämään kiekkoa ja tekemään maaleja. Hän laukoo oikealta.


title: Charles Bertrand

text: Bertrand on Champigny Hockey Clubin kasvatti. Hän pelasi kauden 2006–2007 Rouen Hockey Élite 76:n B-nuorissa, jonka jälkeen 16-vuotias Bertrand siirtyi kaudeksi 2007–2008 Slovakiaan HK Dukla Trenčínin B-nuoriin. Hänet houkutteli seuraan kolmen päivän try-outin kautta Rouenissa valmentanut Peter Matoušek. Bertrand muutti Trenčiniin äitinsä kanssa. Hän voitti kauden päätteeksi Slovakian B-juniorisarjan hopeaa. Kaudella 2008–2009 Bertrand oli Trenčínin paras pistemies ja maalintekijä tehoilla 22+18=40, mutta joukkueen kauden päätyttyä helmikuussa 2009 hän siirtyi loppukaudeksi jatkamaan kauttaan itävaltalaisen EC Salzburgin A-nuoriin.


title: Charles Bertrand

text: Huhtikuussa 2009 Bertrand teki nelivuotisen sopimuksen SM-liigajoukkue Rauman Lukkoon kanssa. Häntä oli houkuttelemassa Suomeen Bertrandin kanssa Salzburgissa pelannut Otso Rantakari, jonka isä Osmo on pelaaja-agentti. Bertrand pelasi kauden 2009–2010 kuitenkin kokonaan Lukon A-nuorissa. Hän oli tehoilla 20+26=46 joukkueen paras pistemies ja maalintekijä, joilla Bertrand jakoi koko A-nuorten SM-liigan pistepörssin kahdeksannen sijan Oulun Kärppien Nico Lehdon kanssa ja maalipörssin kuudennen sijan Jokereiden Teemu Pulkkisen kanssa. Hänet valittiin sarjan syyskuun 2009 kuukauden pelaajaksi.


title: Charles Bertrand

text: Elokuussa 2010 Lukko lainasi Bertrandin yhteistyöseuraansa, Mestis-joukkue KooKoohon, jonne hän siirtyi aluksi kahden viikon mittaiselle koeajalle. Saman kuun lopulla Bertrand, Jere Laaksonen ja Jesse Virtanen palasivat Lukon A-nuorten vahvuuteen, kun heidän ilmoitettiin jäävän ilman sopivaa roolia KooKoossa. Noin kaksi viikkoa myöhemmin Lukko ja KooKoo ilmoittivat purkaneensa yhteistyösopimuksen yhteisymmärryksessä. Sama kolmikko palasi Mestikseen lokakuussa siirryttyään lähtökohtaisesti joulutaukoon asti kestävällä, toistaiseksi voimassa olevalla lainasopimuksella Kajaanin Hokkiin. Bertrand teki siellä 21 runkosarjaottelussa tehot 8+6=14. Hänet valittiin Mestiksen marraskuun 2010 kuukauden tulokaspelaajaksi.


title: Charles Bertrand

text: Bertrand pelasi suurimman osan kaudesta 2010–2011 Lukon A-nuorissa, joiden paras maalintekijä ja toiseksi paras pistemies hän oli tehoilla 18+26=44. Betrand teki tehopisteensä vain 26 otteluun, joten hänen piste per peli -keskiarvonsa (1.69) oli koko A-nuorten SM-liigan paras. Pudotuspeleissä Bertrand oli Lukon paras pistemies ja maalintekijä tehoilla 5+2=7 ja hän voitti joukkueen sisäisen tehotilaston lukemalla +1. Bertrand valittiin kauden päätteeksi A-nuorten SM-liigan ensimmäiseen tähdistökentälliseen.


title: Charles Bertrand

text: Kauden aikana 2010–2011 Bertrand debytoi myös Lukon SM-liigajoukkueessa, jossa hän pelasi yhden runkosarja- ja viisi playoff-ottelua tehden yhden maalin. Bertrand teki SM-liigadebyyttinsä 11. tammikuuta 2011 vieraissa Saimaan Palloa vastaan. Hän keräsi ottelussa yhden kahden minuutin jäähyn ja sai jääaikaa 6.43 minuuttia. Bertrandista tuli SM-liigahistorian kolmas ranskalaispelaaja Yorick Treillen ja Yohann Auvitun jälkeen. Hänet kutsuttiin yllättäen Lukon liigajoukkueen vahvuuteen välieräsarjaan Helsingin IFK:ta vastaan loukkaantumisten vuoksi. Bertrand teki liigauransa avausmaalin ottelusarjan viidennessä ottelussa 5. huhtikuuta 2011. Hän voitti kauden päätteeksi SM-pronssia. Toukokuussa 2011 Bertrandin sopimusta jatkettiin vuodella kevääseen 2014 saakka.


title: Charles Bertrand

text: Kausi 2011–2012 oli Bertrandille tulokaskausi SM-liigassa ja hän teki 55 runkosarja- ja kolmessa playoff-ottelussa tehot 12+11=23. Bertrand kuului Lukon suurimpiin yllättäjiin ja hänen teholukemansa +6 oli joukkueen hyökkääjistä paras. Bertrand myös muodosti alkukaudella toimivan "BBB-ketjun" kanadalaisten Mark Bomersbackin ja Kris Beechin kanssa. Kausi 2012–2013 hänellä osoittautui kuitenkin pettymykseksi, kun Bertrand teki runkosarjassa vain kuusi tehopistettä ja jäi lopulta Lukon uuden päävalmentajan, Risto Dufvan alaisuudessa varsin pieneen rooliin.


title: Charles Bertrand

text: Bertrand ei pelannut joukkueessa enää viimeistä sopimuskauttaan, vaan hän siirtyi kaudeksi 2013–2014 kaksivuotisella sopimuksella Turun Palloseuran riveihin. Myöskään TPS:ssä Bertrand ei juurikaan nauttinut valmennusjohdon luottamusta ja hän jäi 13 runkosarjaottelussa ilman tehopisteitä. Marraskuussa 2013 seura lainasi Bertrandin 2. joulukuuta asti kestävällä sopimuksella Ruotsin SHL-liigan Färjestad BK:hon. Lainasopimuksen lopulla TPS purki hänen sopimuksensa ja Bertrand teki samalla loppukauden jatkosopimuksen Färjestadin kanssa. Hän voitti kauden päätteeksi SHL-hopeaa.


title: Charles Bertrand

text: Bertrand palasi kaudeksi 2014–2015 Suomeen ja siirtyi kaksivuotisella sopimuksella SM-liigan nousijajoukkue Vaasan Sportiin. Hän pelasi todellisen läpimurtokautensa tehtyään runkosarjassa tehot 16+31=47, joilla Bertrand oli joukkueensa paras pistemies ja syöttäjä. Hän jakoi SM-liigan pistepörssin seitsemännen sijan HIFK:n Tomáš Záborskýn kanssa. Marraskuussa 2014 Bertrand teki Sportin kanssa vuoden mittaisen jatkosopimuksen.